hausnarketa | Ilunkaran\nTag Archives: Hausnarketa\nPosted in: ekonomia, eraldaketa, Iritziak ⋅ Tagged: adegi, demokr, demokrazia ekonomikoa, ekonomia, elkartasuna, eraldaketa, eraldaketa soziala, hausnarketa, kapitalismoa, krisia, negozioa, parte-hartzea Zarzuelaren zergatiaz\nmartxoa 2, 2014 12:53 pm ⋅ 6 Comments ⋅ Naroa (Eguneko bigarren mezua, badakit. Ez da errepikatuko, lasai)\nBatzuetan zalantzan jartzen dut zergatik egiten dudan zarzuela.\n16 urterekin hasi nuen abentura, irakasten ahalegintzen zen kantu irakasleak La Tabernera del Puerto obra ederrean papel garrantzitsu xamarra eskaini zidanean. Obra ederra da, geurea delako, euskal doinuez eta doinu ederrez blai dagoena. Eta urte hartan deskubritu nuen antzerkia. Antzezle frustratua bihurtzen hasi nintzen urte hartan (idazle frustratuari batu zaiona). Deskubritzen hasi nintzen antzerkiak garapen pertsonalean ematen zidan guztia. Deskubritu nuen neure buruarekiko seguruago sentitzen nintzela. Deskubritu nuen… eta deskubritzen jarraitzen dut.\nEta hori bihurtu zen zarzuela, garapen pertsonal-artistikorako tresna eta jolas.\nZer iruditzen zaidan zarzuela? Ba genero “erraza”, antzerki eta opera bitarteko zerbait. Biak gustuko ditudanez, ba generoa bera gustuko izan beharko nuke. Arazoa da, baina, zarzuelako obrak ez direla oso “gureak”. Horrez gain, argumentuak atzerakoiak dira orokorrean, eta batzuetan musika da libratzen den bakarra. Arrazoi pisutsuak zarzuela ez egiteko. Hala ere, zarzuelaren bueltan dozenaka lagun biltzen dira, ideologia ezberdinekoak, benetan aberasgarria. Eta herriak 2.000 sarreratik gora erosiz eskertzen du urteroko ahalegina. Herrigintza ere bada, neurri batean.\nTresna eta jolasa izatea, herrigintza eta herriaren esker ona alde batetik, eta oinarri duen kultura eredua eta bultzatzen dituen balioak bestetik. Faktore askok jartzen dute jokoan balantzaren oreka.\nPosted in: herrigintza, kultura, neuriak ⋅ Tagged: antzerkia, arrasate, hausnarketa, herrigintza, musika, neuriak, zarzuela “Asier ETA biok” dokumentalaz\notsaila 23, 2014 12:12 pm ⋅ 2 Comments ⋅ Naroa Atzo “Asier ETA biok” ikusi nuen. Ausarta iruditu zitzaidan, lotsaz (edo beldurrez, zeinek daki) azaleratu ez ditugun zalantzak planteatzen dituelako, besteak beste. Zentzu horretan, Aitor Merino naturaltasunez, zintzo, mintzatzen zela iruditu zitzaidan. Eta miresgarria iruditu zitzaidan. Miresgarria, sarriegi ixiltzeko joera hartu dugulako, alde batean edo bestean izanda. Aldeek, zoritxarrez, oraindik ere zentzua duten gure herrian.\nHala ere, sinetsi nahi dut “nirekin edo nire aurka” diskursoa alde batera uzten ari garela pixkanaka. Batzuk beste batzuk baino indartsuago, beharbada. Ziur naiz ostiralekoak, baita dokumentalak ere (bakoitzak bere neurrian), bide onetik goazela erakusten digula. Aurrera bolie!\nPosted in: euskal herria ⋅ Tagged: adierazpen askatasuna, asier eta biok, bakea, biolentzia, eta, euskal herria, hausnarketa, politika Mitoak mito\nurria 19, 2013 9:27 am ⋅ 5 Comments ⋅ Naroa Elkarrizketa mugatu (140 karaktere) baina interesgarriak ari gara egunotan sarean izaten, kooperatiben eta bailararen bilakaeraren inguruan. Hedoi Etxartek Argiako artikulu baterako esteka ere eman digu, gomendagarria benetan (eskerrik asko, portzierto).\nCIRIEC Helduak from enpresagintza on Vimeo. Posted in: herrigintza, krisia, Nire hausnarketak ⋅ Tagged: arrasate, demokrazia, demokrazia ekonomikoa, eraldaketa soziala, euskara, fagor, hausnarketa, herrigintza, krisia, mondragon, parte-hartzea Aurrerakinen jaitsiera kooperatibetan\nurria 17, 2013 1:51 pm ⋅ 3 Comments ⋅ Naroa Elortza ELAk esan berri du aurrerakinen jaitsierak ez dakarrela soluziorik, eta badirudi beste erakunde eta enpresen politiken errua MONDRAGONi leporatzen diola. Beno, ba haserretu nau, pixka bat bada ere. Ez dut nahi berbagai hartzea sindikatuek kooperatiben sorreratik hona izan duten rola, ikuspegi asko daudelako, errealitate ezberdin asko, eta ez nukeelako jakingo guztia arrazoitzen. Baina gaurkoan gutxienez kooperatibetan aurrerakinen jaitsieraren inguruan idazteko probestuko dut.\nArrasateko Kooperatiba Esperientzian zehar aurrerakinen jaitsiera planteatu da zailtasunei aurre egiteko. Bazkideen artean aplikatzen den neurria da, ebentualak onartzera behartuta ez daudena. Hala ere, zenbait kooperatibetan elkartasuna eskatzen zaie ebentualei (ez gara oraingoan horri buruz eztabaidatzen hasiko, luze joko luke-eta). Kasu horretan, zenbait kooperatibek kooperatibarengan inbertitutako baliabideak itzultzea eskaintzen diete ebentualei, kooperatibako bazkide izaten amaitzen ez duten kasuetan.\nAurrerakinen jaitsiera hau ulertu behar da lan-bazkideak langile eta enpresari gisa duten izaera bikoitzarekin. Izan ere, langileek beraiek onartzen dituzte neurriak, planteatzen dituzte soluzioak. Langile bezala kaltegarriak izan daitezkeenak, baina jabe gisa positiboak. Esaterako, eskaera mantentzen denean baina gastuak gehiegizkoak direnean, batzuetan aurrerakinak jaistea beharrezko bilaka liteke, beti ere behin-behineko neurri gisa. Beraz, ez dut uste abantailarik ez dutenik. Bestela jabe-langileek ez lituzkete jaitsierak onartuko.\nEnpresa kapitalista batzuek eta Jaurlaritzak neurriok aplikatzea bere langileen artean beste kontu bat da. Egia da kooperatibek malgutasuna dutela, eta halako neurriak aplika ditzaketela (langileek beraiek onartzen dituzte, gogoan izan), baina kooperatibetan irabaziak daudenean bazkideen artean banatzen dira (langileriaren %80aren artean gutxienez), eta kasu batzuetan ebentualek ere jasotzen dituzte irabaziak. Beraz, bestelako erakundeetan murrizketa/malgutasun neurri hauek aplikatuko balira, aberastasun garaian ere erantzukizun berarekin jokatu beharko litzateke. Hori litzateke, nire ustez, egoki eta zuzenena.\nBadakit mezu honekin ados ez egotea oso posible dela. Baina aizue, beti ezin idatzi gauza arrazional eta neutralak, ala?\nPosted in: Iritziak, krisia ⋅ Tagged: aurrerakinak, ela, hausnarketa, koop, kooperatiba, krisia, mondragon Post Navigation


Marqués de Casa Torre jauregia - Wikipedia, entziklopedia askea.\nMarqués de Casa Torre jauregia\n43° 19′ 45″ N, 3° 02′ 01″ W / 43.32916667°N,3.03361111°W / 43.32916667; -3.03361111Koordenatuak: 43° 19′ 45″ N, 3° 02′ 01″ W / 43.32916667°N,3.03361111°W / 43.32916667; -3.03361111\nMarqués de Casa Torre jauregia edo Sabino Arana kaleko 5. zenbakiko dorretxea Santurtziko jauregia da, XVIII. mendean eraikia.\n2011ko urriaren 6n Eusko Jaurlaritzak monumentu izendatu zuen, Sailkatutako Kultura Ondasuna.\nSanturtzi erdigunean dago Dorretxe Jauregia, Sabino Arana kaleko 5. zenbakian, Gorka Deuna elizaren, udaletxearen eta parkearen ondoan.\nXVIII. mendean eraikitako etxebizitza-eraikin barrokoa da. Ez dakigu nork egin zuen; bai, ordea, Jose Maria Lizana eta Hormazak, VI. Casa Torre markesak, agindu zuela eraikitzea, udako egoitza izan zedin.\nClotilde, Carmen eta Maria Salazar Txabarrik hartu zuten oinordetzan, eta 1933an Maitasun Errukitsua Erlijio Ordenari saldu zioten eraikina. Mojek ikastetxe bilakatu zuten; behar bereziak zituzten neskentzako ikastetxe, hain zuzen ere. Gero, 1980ko urteetan, Udalak eraikina erosi zuen eta, horren ondorioz, Udal ondarearen parte bilakatu zen; udal-bulegoak jarri zituen bertan. Udalak du oraindik jabetza.\nEraikin exentua da; oinplano karratua du eta bolumen kubikoa, oinean 400 metro koadroko azalera eta lau isurkiko estalkia. Inguruan, espazio publiko urbanizatuak daude. Lurra aldapan dago pixka bat. Lorategi pribatua berez handiagoa zen; gero, ordea, parke publiko bilakatu zuten.\nHarlanduzko blokeekin egindako fatxada barrokoak ditu; hori da, hain zuzen ere, Jauregiaren ezaugarri nagusia. Lau solairu ditu: behekoa, lehenengoa, bigarrena eta teilatupekoa. Plaka leuneko inposten bidez bereizten dira solairuak kanpotik.\nAurrealdea hego-ekialdera dago begira. Etxaurre horrek bost bao ditu; baoak harlanduz inguratuta daude. Beheko solairuan hiru sarrera daude eta bi bao alboetan. Lehenengo solairuan, bost balkoi daude; balkoi-ateak dituzte balkoiek. Goiko solairuko baoak izan ezik, gainerako baoak handiak dira. Aurrealdeak ardatz simetrikoa du. Elementu hauek osatzen dute ardatz hori: beheko solairuko sarrera nagusiak, lehenengo solairuko balkoiak eta bigarren solairuko balkoiak. Lehenengo solairuko balkoia baino txikiagoa da bigarren solairuko balkoia eta balkoi-atea. Hiru sarreren inguruan harrizko bozelak daude. Gainerako baoak, berriz, harriz daude inguratuta. Beste balkoiek ez bezala, lehenengo solairuko erdiko balkoiak moldura lerro-nahasia du. Moldura hori hiru sarrera nagusien molduraren antzekoa da. Goialdea, teilatu-hegal azpia, erlaitza konkabo batez eta konbexu batez apainduta dago.\nAurrealdean, ekialdeko izkinan, Hormaza familiaren armarria dago, XVIII. mendekoa; fatxadaren planotik kanpora ateratzen da. Armarria tinbratua da; aurrealdean kasket bat du, luma ugariz apaindua, bularraldean maskor bat, inguruan lanbrekinak, oinarrian maskaroia eta alboetan lehoi bana. Lehoiek armarriari eusten diote. Armarria laurdendua da eta honela dago antolatuta: lehenengo laurdenean, almenadun gaztelu bat ageri da; bigarren eta hirugarren laurdenetan, otso ibiltari bat; eta laugarrenean, bost lerro.\nTeilatu erdian dagoen linterna ez da Jauregia eraiki zuten garaikoa, geroago egin zuten; gaur egun behatoki bilakatu dute. Mendebaldeko fatxadan, beheko eta lehenengo solairuei eranskin bat gehitu zieten, lorategiari begira dagoena. Fatxada nagusiaren aurrean, kareharriz eginiko eskultura bat dago, «Itsasgizonek itsasoan pairatzen dituzten arriskuen alegoria» deritzona. 25 metrora, Jauregira sartzeko harmailadia dago eta, albo banatan, kareharriz eginiko lehoi baten eskultura.\nHasieran, bizilekutzat erabili zuten Jauregia. Gero, bertan bulegoak jarri zituen Udalak. Orain, berriz, herriko kultur etxe bilakatu dute. Aurki irekiko dute.\nEskailera nagusiaren inguruan dago antolatuta eraikinaren barnealdea. Garai batean, argizuloak argiztatzen zuen eskailera hori. Beheko solairuan ukuiluak zeuden. Lehenengo solairuan, berriz, bizilekua; hau da, logelak, egongelak, jantokia, sukaldea, komunak eta jakitokiak. Teilatupean, zerbitzu-gelak zeuden. Arotzeria zurezkoa da eta kanpoko kontraleihoen bidez babestuta dago. Beheko solairuko baoek eta gainerako balkoiek burdin-lana dute. Jatorrizko altzariei dagokienez, egur landuz eginiko bi kutxatzar ditugu: batak eserlekuaren itxura du, eta besteak zurezko oinarria. Diseinuak esaten digu ziur asko Jauregia baino berriagoak direla.\n↑ Santurtziko Udalaren webgunea\nOrriaren azken aldaketa: 4 iraila 2017, 22:32.


Stade Français Paris - Wikipedia, entziklopedia askea.\nStade Français Paris Frantziako Paris hiriburuko errugbi taldea da. Parisko 16. barrutian du egoitza.Top 14 Ligan eta Heineken Kopan jokatzen du.\nStade Toulousainen aurkako partidako uztartzea.\nParisko ikasle batzuek sortu zuten taldea 1883an. XIX mendean eta XX mendearen hasieran talde indartsua izan zen, 1893 eta 1908 artean zortzi aldiz irabazi zen Frantziako errugbi txapelketa. Ondoren bederatzi hamarkadatako lehortea izan zuen.\n1998an Frantziako Liga irabazi zuen eta Kopako finala jokatu zuen. Ordutik aurrera sei aldiz irabazi du Liga, azkena 2015ean. Bi aldiz jokatu du Heineken Kopa finala eta beste birritan Challenge Kopa, baina oraindik ez du Europa mailako titulurik eskuratu.\nFinalista (2): 2001, 2005.\nFinalista (2): 2011, 2013.\nTxapelduna (14): 1893, 1894, 1895, 1897, 1898, 1901, 1905, 1908, 1998, 2000, 2003, 2004, 2007, 2015.\nBigarrena (7): 1896, 1899, 1904, 1905, 1906, 1907, 1927, 2005.\n(Frantsesez) Stade Français Parisen webgunea\nMultimedia: Stade français Paris rugby\nAzken aldaketa 1 martxoa 2020(e)an, 12:44(e)tan\nOrriaren azken aldaketa: 1 martxoa 2020, 12:44.


Hemen zaude: Hasiera → Proiektuak → Osasuna\nHauek dira haraneko osasun errealitatearen erakusgarriak: batetik, kalitatezko osasun sistema batera iristeko dagoen zailtasuna; eta bestetik, higieneari dagozkion informazio eta prebentziorako metodo eza.\nHaraneko arazorik larrienetako bat da ama eta jaio berrien hiltze-tasa altua erditzean gertatutako arazoengatik edo geroko osasun-laguntzagatik. Ez dago emakumea den medikurik prozesu horretan dauden emakumeei laguntzeko, eta dauden emaginek prestakuntza eskasa daukate. Gainera, material osasun-klinikoa faltatzeaz gain, botikak eskuratzea ez da erraza.\nAmek higiene eta osasun praktikei buruz daukaten ezjakintasuna da egoera horren arrazoietako bat; bestea, berriz, nutrizio kaskarra.Era berean, pertsona askok higiene eta osasun faltarekin zerikusia daukaten gaixotasunak dituztela ikusi dugu: azal, heste edo arnas aparatuko gaixotasunak, esaterako. Norberaren eta inguruaren higienea nahiko deskuidatuta daukate orokorrean: ur zikinak ubideetan edo erabiltzen dituzten kaleetan zehar biltzen dira; hori dela eta, birus eta bakteriaz gainezka daude bazterrak.\nBi dira egun fundazioak jorratzen dituen gaiak nagusiki: alde batetik ohikoenak diren gaixotasunen prebentziorako osasun plangintza bat dauka diseinatua, eta bestetik emakume zein haurrei dohainiko zerbitzua esakiniko dien osasun langileen kalitatezko formazio programa bat.\nHauek dira momentu honetan garapen bidean dauden lanak:\nHigieneari eta gaixotasunen prebentzian formakuntza emango duten pertsonen formakuntza: ekintza hauek hezkuntza zentrotan martxan jarri ahal izateko irakasleei zuzendutako tailerrak, beraien jakintza handitu eta hobetzeko helburuarekin.\nAma eta jaioberrien osasunaren hobekuntza: bertako osasun pertsonalaren formazioa; higienean, haurdunaldiko zaintzan, erditzean eta erditu ondorenean eginbeharrekoen inguruko formazioa emakumeei; jaioberrien eta elikaduraren zaintza.\nEguzkitako kremaren erabilera: azaleko osasun arazoak ekiditeko eta bertako produktuak erabiliz formula bat garatzea lortu da.\nFruitu alean banaketa eskoletan: elikadura gaixotasunen prebentziarekin lotzeko, eta haurren bitamina falta hobetzeko.


Saharar Errepublika Arabiar Demokratikoaren 41.urteurrena\nHemen zaude:Hasiera»Udala»Saharar Errepublika Arabiar Demokratikoaren 41.urteurrena\nOndarroako Udala 2017-02-27 Udala\nDuela 41 urte, otsailaren 27an 41 herrialde Sahararra, Saharar Errepublika Arabiar Demokratiko gisa aldarrikatu zen. Hori dela eta, Saharar herriari elkartasuna adierazteko asmoz eta historian zehar behin eta berriz Saharar herriak bizi izandako eta oraindik ere bizi dituen zapalkuntzak gogora ekartzeko, gaur Ondarroako Udalak Saharako bandera jarri du udaletxean.\nTamalez, milaka eta milaka sahararrek bakea bilatu nahian euren bizitokiak utzi eta Algeriako desertura ihes egin behar izan dute. Ihesaldi horretan ordea, herritar batzuek ez zuten ihes egiteko aukerarik izan eta ondorioz gaur egun familia desberdinek oraindik ere 2000km baino gehiagoko harresiaz banaturik jarraitzen dute, Marokoarrengandik etengabeko presioa jasoz.\nBizi izandako zapalkuntzaren arrastoak oraindik ere agerian daude. Saharar herritarren gehiengo batek desertuan normalizatuegia bilakatu den errefuxiatu egoeran jarraitzen dute oraindik ere, euren lurrak berriz lortzeko esperoan.


Espainiako bankuek %15,7 murriztu dituzte abuztuan EBZrako finantziazio-eskaerak | Consumer\nEspainiako bankuek %15,7 murriztu dituzte abuztuan EBZrako finantziazio-eskaerak\nBankuek lehen aldiz murriztu dituzte Europari egindako kreditu-eskaerak lau hilabetean\nEspainiako banku-erakundeek %15,7 murriztu zituzten Europako Banku Zentralerako (EBB) finantziazio-eskaerak abuztuan, uztailean baino 20.400 milioi gutxiago. Espainiako bankak 109.800 milioi euroko zorra izan zuen abuztuan Europako erakundearekin. Horrek esan nahi du lau hilabetean murriztu dela lehen aldiz kreditu-eskaera. Ekainean eta uztailean izandako errekorren ondoren gertatzen da hori, finantziazio-eskaerak 126.300 milioi eta 130.209 milioi eurokoak izan baitziren, hurrenez hurren.\nAbuztuko datuek %46 egin dute gora 2009ko epe berean, EBZri egindako eskaerak 74.820 milioi eurora iritsi zirenean; uztailean, ordea, %77koa izan zen aurrerapena, aurreko urtearekin alderatuta. Hala ere, abuztuan Espainiako bankuek eskatutako 109.800 milioi euroak Europako finantza-erakundeak hilabete honetan emandako finantziazio guztiaren %25 dira, nahiz eta %4 jaitsi diren uztailarekiko, eta %25 aurreko urteko hilabete bera erreferentzia gisa hartuz gero.\nEspainiako bankuen finantziazio-eskaerek egonkortasun-ildo bati jarraitu zioten 2009ko ekainetik, eta 70.000 eta 80.000 milioi euro artean zeuden. Hala ere, kopuru horiek izugarri igo ziren aurtengo ekainean eta uztailean, 125.000 milioi euroko muga gainditu zutenean. Adituek diotenez, litekeena da hurrengo hilabeteetan beherakadak izatea eta 2010eko hasierako tasetara itzultzea, likidezia-eskaeren neurri-bideari jarraituz gero. Hala ere, sektorearen bilakaera merkatuen bilakaerak eta konfiantza handitzeak baldintzatuko dute.\nbanka EBZ erakundeak zor


Independentismoaren eta eskuin muturraren aurrean alternatiba gisa azaldu da PSE-EE - Laudio - Aiaraldea.eus\nIndependentismoaren eta eskuin muturraren aurrean alternatiba gisa azaldu da PSE-EE\nAitor Aspuru Saez 2020-07-06 12:35\nCristina Gonzalez eta Gloria Sanchez ordezkari sozialistek ekitaldia egin dute gaur goizean Laudioko Aldai plazan. Politika globalak garatzeko garrantzia nabarmendu dute eta horretarako PSE-EE aukera bakarra dela aldarrikatu dute.\nGloria Sanchez Eusko Legebiltzarreko Hauteskundetako Arabako zerrendaburua eta Cristina Gonzalez alderdiko Arabako idazkaria egon dira goizean Laudion ekitaldi politikoa eskaintzeko.\nPrebentzio neurri zorrotzen artean egin dute agerraldia. Hasteko, Cristina Gonzalezek azpimarratu du COVID-19aren krisialdian eskuinaren estrategia tentsioa eta gatazka sortzea izan dela eta horregatik erakutsi duela zein atzerakoia den. Horren aurrean, zentzu guztietan, politikari sozialistak aldarrikatu du arazoei aurre egiteko modu egokiena akordioak lortzea dela.\nBestalde, Gonzalezek independentismoa kritikatu du eta adierazi du erronka globaletan Europar Batasuna ezinbestekoa dela. "Independentzia ez da lehentasuna, ardura larriagoak dituzte herritarrek", esan du.\nBere aldetik, Gloria Sanchezek behin eta berriro errepikatu du alderdi eraginkor bakarra egungo egoeratik ateratzeko PSE-EE dela: "Euskadin, Espainian eta Europan dauka eragina".\nSanchez "abenturazaleen" kontra agertu da eta azaldu du PSE-EE dela berme bakarra muturreko eskuinaren eta nazionalismoen kontra. Arabako zerrendaburuak argitu du herritarrak nekatuta daudela eta ez dutela gatazka gehiagorik nahi; ez identitateari lotuta, ez alderdi bereko kideen artean ezta erakundeen artean ere.\nZentzu horretan, honakoa ziurtatu du: "Gobernantza gauza serioa da eta sozialistek argi utzi dute kudeatzeko gai direla".


GureGipuzkoaren Firefox eta OpenOffice gehigarriak eskuragarri. • ZUZEU\nGFAko Kultura eta Euskara Departamentuan lantzen ditugun software garapenentzako behin-betiko kokapena prestatzen dihardugularik, momentuz erabiltzaileei berauk eskuratze aldera OpenOffice eta MozillaFirefoxen repositorio ofizialak erabiliko ditugu. Prestatzen ari garen behin-betiko kokagunean gehigarriak eskuratzearekin batera, beraien iturburuak ere EUPL v1.1 eta NewBSD lizentzia bikoitzarekin eskuragarri jarriko ditugu, hartara, edozein enpresak edo garatzaileek iturburuak erabiliz baliabide eratorriak prestatzeko aukera izan dezan.\nGehigarrien zenbait berezitasun azaltze aldera, MozillaFirefox gehigarriarekin argazkiak GureGipuzkoara taldeka igotzeko aukera dago, aukera hau oraindik web bertsioan ezartzeke dugularik eta gehigarrian argazki bakoitzari lizentzia, hizkuntza, tagak, deskribapenak… sartzea daudelarik. OpenOffice-eko gehigarria erabiliz, argazki bat Writer, Spreadsheet eta Presentation azpiprogrametan arazorik gabe txertatzea dagoelarik. Kasu egin, argazki bat sartzerakoan argazkiari dagokion lizentzia eta URLa ere txertatzen direla.\nAzpiko irudietan sakaturik dagokion gehigarriaren webgunetik berauk jeisteko aukera izango duzuelarik, zuen nabigatzailetan instalatu eta frogatzeko gonbitea luzatu nahi dizuegu, hartara, ager daitezken akatsak (azalduko direla), zerrendatu eta hurrengo bertsiorako zuzentzeko aukera izan dezagun.\nEkin diezaiogun elkarlanari!\nGureGipuzkoaren MozillaFirefox gehigarria repositorio ofizialean.\nGureGipuzkoarentzako OpenOffice-eko gehigarria repositorio ofizialean.\nargazkiak, guregipuzkoa, mozillafirefox, openoffice\nCloud Computing sistemaren itzalak


ELIKA Seguridad Alimentaria | Elikagaiek gaur egungo krisi ekonomikoan eragiten dituzten arriskuak - FSA 2012 - ELIKA Seguridad Alimentaria\nBidaltze data 22 ekaina, 2012\nElikagaien Segurtasunerako Britainiako Agentziak (FSA) Krisi-sasoian Elikagaien Segurtasunaren Astea antolatu du ekainaren 11tik 17ra. Bertan aurkeztutako azterlan baten ondorioek adierazten dute kontsumitzaileek elikagaiekin lotutako arrisku handiagoak bizi dituztela etxean gaur egungo krisi ekonomikoaren sasoian.\nAzterketa horretarako, FSAko ikertzaileek 18 eta 64 urte bitarteko 1.906 kontsumitzaileri egin dizkiete inkestak, erosketa-, manipulazio- eta biltegiratze-ohiturak aztertzeko eta horiek egungo krisi ekonomikoan duten eragina ulertzeko. Emaitzen arabera,\nInkestatuen % 97k adierazi du erosketen prezioa nabarmen handitu dela azken 3 urteotan, eta % 75ek eskaintzak baliatzen eta marka merkeagoak erosten ditu.\n% 57k uste du hondarrak baliatzea modu ona dela erosketako gastuak murrizteko (% 47k prestatu ondoko 2 egunetan erabiltzen ditu eta % 25ek izoztu egiten ditu).\nInkestatutako kontsumitzaileen heren batek uste du gai dela hozkailuko elikagaien egoera zein den zehazteko, begiratuta eta usainduta, iraungitze-data edo lehentasunezko kontsumo-data aintzat hartu gabe edo orientazio gisa erabilita.\nOndorioak ikusita, Britainiako Agentziak zenbait gomendio eman ditu:\nJanarien hondarrak albait arinen estali eta hoztu (gehienez ere 90 minutuan).\nGehienez ere 2 egunetan kontsumitu.\nEgiaztatu hozkailuan tenperatura egokia dagoela (5º C gehienez ere).\nHondarrak hoztu izoztu aurretik, eta gehienez ere hiru hilabeteren buruan kontsumitu.\nHondarrak era egokian desizoztu: jarraian kontsumituko badira, mikrouhina erabili; bestela, hozkailuan desizoztu gauez. Ez izoztu inoiz berriro desizoztutako hondarrak.\nHondarrak era homogeneoan kuzinatu eta berotu.\nIraungitze-datak zehatz-mehatz zaindu. Data horiek igaro ondoren elikagaietan arrisku mikrobiologikoak egon daitezke (E. coli, Salmonella), eta horiek itxuraz ez dute elikagaiaren egoera kaltetzen; hortaz, elikagaia usaintzea ez da neurri eraginkorra.\nLehentasunezko kontsumo-data zaindu. Elikagaiaren nutrizio-kalitateari eta propietate organoleptikoei dagokie.\nAzterlana: elikagaien arriskuak etxean\nEFSAren gomendioak elikagaiak kontserbatzeko ohiturei buruz


�Gaztelania xede IV� - 2012 - EIZIE\nHemen zaude: EIZIE » EIZIE Elkartea » Jarduerak » �Gaztelania xede IV� - 2012\n�Gaztelania xede IV� - 2012\n2009ko, 2010eko eta 2011ko saioak oinarri hartuz, �Gaztelania xede IV� mintegia egin dugu aurten ere, uztailaren 3an eta 4an, Bilboko Euskara Etxean. Zortzi orduko mintegia izan da, launa orduko bi saiotan banatua: astearte arratsaldean lau ordu, eta beste lau asteazken arratsaldean. Hamabost lagunek parte hartu dute mintegian.\nIdoia Santamar�a irakasleak lau testu prestatu zituen, eta aurrez bidali zitzaizkien ikasleei euskaratik gaztelaniara itzultzeko: Berriako erreportaje bat, Anjel Lertxundiren �Hitz beste� ataleko zutabetxo bat, Rafael Moneo arkitektoari buruzko testu labur bat eta Elhuyar aldizkariko iritzi-zutabe bat. Ahal izanez gero itzulpen horiek aurrez bidaltzeko gonbita egin zitzaien ikasleei, irakasleak itzulpenak aurrez gainbegiratzeko eta haien inguruko iruzkinak prestatzeko aukera izan zezan. Ikasleak fin-fin aritu ziren, eta gogotik egin zuten lan ikastaroaren aurretik testuak itzultzeko.\nBestalde, zuzenketa-saiotxo bat ere egin genuen, eta El Pa�s egunkaritik hartutako testu batean zeuden akatsak aztertu genituen: letra larrien eta xeheen erabilera, aditz batzuek behar dituzten preposizioak, tartekien puntuazioa, zenbakiak nola idatzi, tildea noiz, aurrizkiak nola idatzi, data nola adierazi...\nHalaber, azken bizpahiru urteetan izan diren berrikuntza bibliografiko nagusiak errepasatu genituen (RAEk argitaratutako gramatika eta ortografia berriak, Leonardo G�mez Torregoren Las normas acad�micas: �ltimos cambios eta Jos� Mart�nez de Sousaren Manual de estilo de la lengua espa�ola lanaren 4. edizio eguneratua), bai eta RAEren argitalpen berri horiek zenbait erabakitan izan duten eragina ikusi ere.


400 ikasletara iritsi da Ogasunak unibertsitateetan abian jarri duen zerga mintegia, bere lehen urtean - Artikulua - ORAIN Gipuzkoa\n400 ikasletara iritsi da Ogasunak unibertsitateetan abian jarri duen zerga mintegia, bere lehen urtean\nUPV/EHU, Deustuko Unibertsitatea, Mondragon Unibertsitatea eta Tecnunek Gipuzkoan dituzten egoitzetan egin da ekimena 2017an zehar\n400 ikasletara iritsi da Gipuzkoako foru Ogasunak lurraldean egoitza duten unibertsitateetan martxan jarri duen zerga mintegia, bere lehen urtean. Foru erakundeak abian jarri duen gizarte kontzientziazioa hedatu eta zerga iruzurrari zilegitasuna kentzeko estrategiaren testuinguruan kokatzen da ekimena, eta UPV/EHU, Deustuko Unibertsitatea, Mondragon Unibertsitatea eta Tecnunek lurraldean dituzten zentro ezberdinetan garatu da. “Ez dugu balioan jartzen ezagutzen ez duguna, eta balioan jartzen ez duguna ez dugu gero babesten. Horregatik, oso garrantzitsua da gure sistema publikoa eta bere funtzionamendua gizarteratzea xede duten ekimenen bitartez eragiten jarraitzea”, esan du Markel Olano diputatu nagusiak gai honen harira.\nMondragon Unibertsitatean egin den zerga mintegiaren azken saioan hartu du parte gaur arratsaldean Olanok. Ikastaroaren azken jardunaldia foru jauregian bertan egin da, eta Oñati eta Irunen ikasten duten Enpresagintza fakultateko 130 ikasle inguru bertaratu dira. Diputatu nagusiaz gain, Ogasun eta Finantza foru diputatu den Jabier Larrañaga eta Zerga eta Finantza Politikako zuzendari den Bittori Zabala ere bertan izan dira, mintegian zehar irakasle lanetan dabiltzan beste hainbat foru teknikarekin batera.\nGipuzkoako foru Ogasuna aitzindaria izan zen zerga heziketa lurraldeko Bigarren Hezkuntza eta Batxilergoko ikastetxetara eramaten, orain EAEko gainerako lurraldeetara hedatu den ekimena. 2017an, Gipuzkoako foru erakundea pausu bat haratago joan da, unibertsitate arlora iritsiz. “Zerga iruzurraren aurka egiazko aurrerapausoak eman eta zilegitasuna kentzeko modu bakarra, gure sistema publikoari buruzko ezagutza zabaltzea da. Zerbitzu publikoak dira gure ongizate sistema sostengatzen duen zutabea, nahiz eta askotan ez garen izaten honen jakitun”, adierazi du Olanok.\nDiputatu nagusiak gogoratu duenez, Aldundia ahalegin berezia egiten ari da zerga iruzurraren aurkako borrokaren alorra indartzeko legealdi honetan, “bai giza baliabideei zein baliabide tekniko eta teknologiko berriei dagokienean”. Hala ere, azpimarratu du “jauzi kualitatibo handia” gizarte osoa honen jakitun egitean emango dela. “Gure sistema publikoaren eta, hedapenez, gure ongizate mailaren defentsa, guztioi dagokigun kontua da. Ideia honen gizarteratzean inbertitzea, beraz, gure ospitale eta hezkuntza publiko, gizarte zerbitzu eta errepideen artapenaren etorkizuna bermatzeko modurik eraginkorrena da”, azaldu du.\nZerga mintegiaren edukiari dagokionean, gaitegiak EAEko sektore publiko guztiari egiten dio errepaso. Bederatzi ordu inguru irauten du, baina betiere unibertsitate bakoitzaren beharretara moldatzen da. Horrela, ikastaroan zehar, ikasleek zeresan handia ematen ari diren Kontzertu Ekonomikoa eta Kupoa bezalako kontzeptuak ezagutzeko aukera dute. Jorratzen diren beste gaien artean, euskal zerga sistema eta bere ezaugarri nagusietan sakontzen da, eta baita euskal erakunde bakoitzak dituen egiteko eta eskumenetan ere. Gipuzkoako foru Ogasuneko teknikariak eta zuzendariak dira mintegi honetako irakasleak, eta Ogasun eta Finantzetako diputatuak berak ere parte hartu ohi du ikastaroaren azken egunean.


GURASOS: “Pasa gaitezen liskar errealitate batetik adostasun eta kontsentsu errealitate batera” – bloga\nEUROPAKO ERAKUNDEETARA BIDERATUTAKO EKIMEN JURIDIKOAK. ERRAUSTEGIAREN PROIEKTUAREN EGUNGO EGOERAZ ETA FORO ALDUNDIAK AIPATUTAKO 2019-2030 GHHKPO PROZESUAREN HASIERAZ BALORAZIOA. 12 ekaina, 2018\nINICIATIVAS JURÍDICAS ANTE LAS INSTITUCIONES EUROPEAS. VALORACIÓN SOBRE LA SITUACIÓN ACTUAL DEL PROYECTO DE LA INCINERADORA Y EL INICIO DE LA TRAMITACIÓN DEL PIGRUG 2019-2030 POR PARTE DE LA DIPUTACIÓN FORAL. 12 ekaina, 2018\nTRAS LA OFERTA DE ZABALGARBI, QUEDA PATENTE QUE, SI EXISTE VOLUNTAD POLÍTICA, ES POSIBLE. PARALIZACIÓN DEL PROYECTO DE GIPUZKOA PARA ANALIZAR, DEBATIR Y ACORDAR LA MEJOR SOLUCIÓN. 17 maiatza, 2018\nZABALGARBIREN ESKEINTZAREN OSTEAN, GARBI GERATU DA BORONDATE POLITIKOA BALDIN BADAGO POSIBLE DELA. GIPUZKOAKO PROIEKTUA GELDITU, AUKERAK AZTERTU ETA ADOSTU! 17 maiatza, 2018\nResumen de la jornada de diálogo sobre la salud y la incineración de residuos 3 martxoa, 2018\ngurasos on GURASOS: LA CIUDADANÍA SERÁ LA…\nagurne fernandez agu… on GURASOS: LA CIUDADANÍA SERÁ LA…\nMabe on ABUZTOCK, festival para hacer…\nAna Errasti Ubera on Herritarren ahotsa inoiz baino…\nPatxi on Qué tipo de debate queremos: S…\nGURASOS: “Pasa gaitezen liskar errealitate batetik adostasun eta kontsentsu errealitate batera”\nGURASOSen prentsa-oharra, Donostiako errauskailuaren proiektuaren erlazionatutako azken ekimen et adierazpen politikoen inguruan\nHauxe da GURASOSek gaia bideratzeko egiten duen proposamena: gaia despolitizatu, gizarteratu, birbideratu, eta guztiok batera osasunaren alde adostea. Foru ordezkariei baretze bide bat ireki dezaten eskatzen diote, eta indar politikoei gai honekiko despolitizazio, gizarteratze eta birbideratze prozesuan lagundu dezaten eskatzen diete.\nGuraSOS aita-ama, aitona-amona, izeba-osaba mugimendu apolitikoa da, Donostian (Zubietan) egitekoak diren erraustegiak gure seme alaben osasunean izango duen eraginagatik kezkatuta gaudenak.\nInteres politiko edo ekonomikoak albo batera utziz, ideologia eta mundu ezberdinetako kideen elkarlanetik sortu da GuraSOS, eta gure seme-alaben osasuna babesteak batzen gaitu.\nEz dugu beraien osasunaren aurkako inolako arriskurik onartzen. Horregatik, eta gaur egun instalazio mota hauen kaltegabetasunaren bermerik ez dagoenez, proiektu hau alde batera uztea eskatzen dugu. Zilegi den kezka eta egonezin hau arinkeriaz hartzea aita-ama hauenganako begirunerik ez izatea dela uste dugu, bai eta inork ondoan eduki nahi ez duen proiektu hau ondoan nahi ez izateagatik alarmistak deitzea ere.\nGai honi dagokion egungo liskar agertokia eutsiezina dela uste dugu. Argi eta garbi gizarte gai bat denaren muturreko politizazioa bizitzen ari gara, hau da, hain pertsonala eta transferiezina den osasunean eragiten duen hondakinen kudeaketarena, hain zuzen ere.\nDuela gutxi, Imanol Lasa jaunak, foru bozemaileak, irrati elkarrizketa batean erraustegiak osasunean eragin kaltegarriak izango dituela kontsideratzen dituztenak inolako oinarririk gabe hitz egiten dutela aurpegiratu die.\nAdeitasunik gabeko tonu berdinean erraustegiaren eragin hauei buruz kezkatuta agertu diren medikuei esan die mediku titulua ez dela nahikoa gai honen inguruko iritzia emateko, eta ardura hori ikertzaileei eman behar zaiela. Ohar honen bidez gure eskertza helarazi nahi diegu mediku hauei, gai honekin lotutako ikerketa zientifikoak jaso, ikertu eta bertako datuak gizarteratzean egiten ari diren lan ikaragarriagatik. Beraiei esker, gizartea bere osasunerako garrantzitsuak den informazioa jasotzen ari da.\nLasa jaunak, elkarrizketa berean, erraustegiak herritarren osasunarentzat kaltegarria denaren ebidentzia zientifikorik ez dagoela adierazi du. Baina bera ere ez da zientzialaria, politikoa baizik. Zerk legitimatzen du bera medikuei onartzen ez diena esatera?\nBeste alde batetik, EH Bildu eta Podemos-Ahal Dugu-k errausketaren eraginei buruzko komisio bat sortzeko ekimena aurkeztu dute Gipuzkoako Batzar Nagusietan. Gure ustez mediku eta ikertzaileak ekimen politiko hauetan nahastea ez da zilegi. Alderantziz, eztabaida hau despolitizatu eta gizarteari bueltatzea beharrezkoa dela uste dugu.\nGizarteari azpiegitura mota honek sor ditzakeen eraginak ezagutarazteko nahikoa informazio zehatza eta eztabaidatzeko aukera ez zaiola eskaini pentsatzen dugu. Are gehiago eztabaida lasai bat. Horregatik hain zuzen pasa den maiatzaren 21ean GuraSOSek dibulgazio zientifiko eta elkarrizketa sozialerako jardunaldia antolatu zuen Orona-Ideon, gai honi buruzko informazioa jaso, eztabaidatu eta banatzeko helburuarekin. (Jardunaldiko bideoak ikusteko nklikatu hemen).\nJardunaldi honetara Eusko Jaurlaritzako Osasun Sailburua gonbidatu genuen, bai eta Gipuzkoako Osasun Publikoaren Zuzendaritza ere. Sailburuak agenda kontuak direla medio agertzeko ezintasuna adierazi zigun, eta Gipuzkoako Osasun publikoko Zuzendaritzak ordezkari bat bidaliko zutela ziurtatu zigun. Azkenean, Osasun saileko inor ez zen agertu bertara.\nBiodonostiko ikertzaile bat etortzeko ahaleginak ere egin genituen. Gipuzkoako Foru Aldundiak institutu honekin kontratua lotuta du erraustegia martxan jarriko balitz osasunaren gaineko eraginari buruzko ikerketa epidemiologiko bat egiteko. Lasa jaunak egin genituen gestio hauen berri izan behar du, eta alde horretatik, bertako inor zergatik etorri ez zen azaltzea estimatuko genuke.\nJardunaldi honetan Fernando Palaciosek parte hartu zuen, CSICeko ikertzaileak (Centro Superior de Investigaciones Científicas). Palaciosek udalerrietako hondakin mota berrien errausketan sortzen diren 20 gai oso arriskutsuak instalazioetan ez direla kontrolatzen adierazi zuen, indarreko arautegiak ez dituelako aurreikusten. Zaharra da arautegia, eta azken aldi honetan ez dela berrikusi adierazi zuen.\nEra berean, Palaciosek Europan udal-hondakinen balioztatze energetikoan diharduten instalazioen gaineko argitalpen zientifikoen emaitzen arabera, osasunaren gaineko inpaktuak gertatu ohi direla baieztatu zuen. Hori oinarritzeko Europa eta Ipar Ameriketako unibertsitate eta agentzia publiko desberdinetako ikerketa eta datu andana erabili zituen.\nBaina galdera nagusia ez da erraustegiek osasunean eraginak frogatzen dituzten ikerketak dauden edo ez. Galdera nagusia da ea foru arduradunek kontrakoaren ebidentziarik duten. Hau da, erraustegien osasunerako kaltegabetasunaren datuak eta ikerketak badituzte, publiko egin ditzaten eskatzen dugu kontraste, eztabaida eta azterketa publikoa egiteko.\nHamarkada askotan zehar osasun autoritateen ahotik gauza berdina entzun dugu, alegia, ez zela existitzen zantzu zientifikorik erretzea eta minbiziaren artean. Edo amiantoarekin. Gaur egun mingarria da era honetako baieztapenak gogoratzea, baieztapen hauen aztetik saihestu ez diren hildakoak gogoratzea.\nGurasoak, aita-amak eskubide osoa daukagu gure haur eta gaztetxoen osasunagatik kezkatuta egoteko. Horretarako daukagu aita eta amaren titulua; gure haur eta gaztetxoen osasun eta segurtasunari buruz gure iritzia emateko zilegitasun osoa dugu.\nGure haurrak eta gaztetxoak babestea.\nEztabaida gizarteari bueltatzea.\nInformazioa zabaltzea. Osasunari dagokion edozein gaietan bezala, gure haurren osasunerako kaltegarri izan daitekeen edozein ekimena onesteko, aurretik informazio nahikoa jaso behar dugu. (consentimiento informado).\nLiskar errealitate batetik, adostasun eta kontsentsu errealitate batera pasa nahi dugu, non bermatuko den osasuna arriskuan jarriko ez dela.\nHorregatik, gure manifestuan esaten den bezala: OSASUNA GUZTIZ BERMATUTA EZ DAGOELAKO, ETA PREBENTZIO ETA BABES PRINTZIPIOETAN OINARRITUZ, ERRAUSTEGIAREN ASMOA ALDE BATERA UZTEA ESKATZEN DUGU”.\nForu ordezkariei baretze bide bat ireki dezan eskatzen diegu; obren lizitazio prozesuaren abiadura moteltzearekin hasi dadila eta informazio eta deliberamenduzko bide bat irekitzearekin jarraitu dezala, gai honen gainean akordio batera iristeko asmoz.\nIndar politikoei gai honekiko despolitizazio, gizarteratze eta birbideratze prozesuan lagundu dezaten eskatzen diegu; ikerketa komisioaren ekimena bertan behera utziz edota birplanteatuz eta eztabaida gizartean eta modu lasai batean eman dadin.\nPosted on 2 ekaina, 2016 2 ekaina, 2016 by gurasos in prentsa-oharrak\t0\nPrevious postGURASOS: “Pasemos de un escenario de confrontación y politización a otro de socialización y acuerdo”\nNext post19 de junio: “Barrera Familiar y Social de Protección Infantil” en Donostia


Elkar zigiluak udaberriko nobedadeak aurkeztu ditu\nHemen zaude -> Berriak / Elkar Zigiluak Udaberriko Nobedadeak Aurkeztu Ditu\nBadatoz Elkar diskoetxeko nobedadeak.\nAguxtin Alkhat, Joserra Senperena, Skasti eta Elustondoren lan berriak eta Los Bichos taldeak atera zituen bi diskoen berralgitalpena argitaratuko ditu datozen hilabeteetan\nAGUXTIN ALKHAT - Haizeen meneko\n2013ko martxoan 6 kantuz osatutako Ihes egin izeneko disko harrigarria aurkeztu ondoren (bertako Gezurra dirudi kantua argitaratu genuen Entzun! bilduman), eta pasa den urtean Elkar Estudioko Sesioetan parte hartu eta gero, aurtego udaberrian disko luzea argitaratuko du Nafarroa Behereko Heleta herriko Aguxtin Alkhat-ek.\nFamiliaren magaletik jaso du zuzen-zuzenean Aguxtin-ek tradizioaren indarra, Ernest bere aitarengandik batik bat. Elkar zigiluaren ustez, bere lengoaia musikala pop-rockean oinarritzen duen arren, muinean Iparraldeko kantagintza lirikoaren ondorengoa da Heletako kantaria, kantu ederrak bezain hurbilak konposatzeko eta, bera talde eraginkorraren laguntzarekin, interpretazioan berezko nortasun eta estiloa erakusteko.\n* Aurkezpena: martxoak 12\nMartxoak 14: Donapaleu (Nafarroa Beherea), Korrika kulturala.\nMartxoak 19: Baigorri (Nafarroa Beherea), Korrika kulturala.\n* Entzun Haizeen meneko\nLOS BICHOS - Color hits + extrak (Anita Latigazo ep) - In bitter pink (2 cd)\nLos Bichos taldeak Oihuka diskoetxearekin kaleratu zituen bi albumen berargitalpen bermasterizatua. Color Hits (1989) lehengo aldiz CDan eta In bitter pink. Denboraz gaindiko bi album, moda eta etiketa ezberdinei aurre egin diena aktualitate izpirik galdu gabe.\n* Kaleratzea: martxoak 27\nJoserra Senperena (Donostia, 1965), musikari porrokatua dugu: duela 25 bat urte honetan hasi zenetik kolore, estilo eta bide ezberdinetako hainbat proiektu garrantzitsu eta gustagarritako konposizioan, moldaketan eta zuzendaritzan kolaboratu izan du (Bide Ertzean, Mikel Erentxun, Fito\nJOSETXO EZPONDA-LOS BICHOS alferkeria hutsaElkarrizketak\nJosetxo Ezpondaren agur isilaBerriak\nSkasti taldeak 'Maskarak' disko berria argitaratu duBerriak


New Yorkeko Jamie Baum txirula-jotzaile eta konpositorea mundu osoan ibili da zenbait jaialditan eta kontzertu-aretotan jotzen. Horrez gain, musikari handiekin batera jo du. Batik bat jazza egiten duen arren, musika klasikoari, Brasilekoari eta latinamerikar delakoari lotutako zenbait proiektutan parte hartu du.\nBere laukoteen, boskoteen eta zazpikote garrantzitsuaren buru ibiltzen da. 5 disko argitaratu ditu taldeburu gisa, aparteko kritikak jasota. Bere helburua bidaiak egitea eta interpretazio arloko bizipenak idazteko eta inprobisatzeko modu berriak inspiratzeko baliagarriak izatea da, benetako jazz-formatu modernoan. Jamie Baumek sari eta aitortza ugari jaso ditu nazioartean konpositore zein interprete gisa eta bere talde nahiz lan diskografikoengatik.\nJamie Baum – txirulak\nTom Warburton – kontrabaxua\nosteguna, azaroa 8th, 2018


7 maitasun-adierazpen gure seme-alabentzat | BBK Family\n2021, maiatza, 27 2021, maiatza, 27\nHaurrek oinarrizko bi beharrizan oso aktibo dituzte: maitatuak sentitzea eta seguru sentitzea. Beharrizan horiek asetzen badira, hazteko, ikasteko eta “mundua irensteko” gai sentitzen dira. Gurasook beharrizan horiek asebetetzen lagun dezakegu egunero. Horien kontzientzia hartu, malgutasun emozionalarekin bizi eta horiek asebetetzeko zenbait jarrera hartu eta ekintza burutu besterik ez dugu egin behar.\nGure maitasuna egunerokoan zelan erakuts dezakegun hausnartzera gonbidatu gura zaituztegu. Gainera, maitasun eta segurtasun hori modu berezian sinbolizatzen duten jolas, xehetasun edo sorpresa batzuk zelan erabil ditzakegun ere azalduko dugu.\n1-BALDINTZA BAKO MAITASUN-MEZUAK\nGure seme-alabek sentitu behar dute baldintza barik maite ditugula izate hutsagatik, gure seme-alabak direlako, elkartzen gaituen loturagatik. Agian, haien jokabide batzuk ez ditugu gogoko edo ez dira egokiak, eta berrikusten lagundu beharko diegu. Hala ere, hori gorabehera eta horren gainetik, maite ditugula eta onartzen ditugula sentitu behar dute.\nGure seme-alabak ez dira gure jabetza, ez dira gure mini “ni”ak, eta ezin ditugu gure nahierara eta antzera moldatu euren nortasuna kontuan hartu barik. Beren ideiak, interesak eta proiektuak izan ditzaketela sentitu behar dute, begirunearen eta nork bere burua zaintzearen balioen barruan. Horrela, maitasuna eta irmotasuna uztartuko dituen diziplina-eredu baten barruan eta ingurune seguru bat sortuz, munduan dagokien lekua eta beren izaera aurkitu ahal izango dituzte.\nBaldintza bako maitasun hori adierazteko “ezusteko detaile” batEZKUTUAN MAITASUN-MEZUAK LAGATZEA izan daiteke, gutxien espero dutenean topatzeko (kutxatilan, burkoaren azpian, bere ipuin kuttunenean, kontsolaren agintean, …). Honelako esaldiak jar ditzakegu: ZAREN LEGETXE MAITE ZAITUT, MUGA BARIK MAITE ZAITUT, BETI MAITATUKO ZAITUT. Txikerrak badira eta oraindik ezin badute irakurri, mezua sinbolizatzen duen zerbait marraztu dezakegu: bihotzak, eguzkiak, izarrak, txorimaloak,…\nGure indarguneak, gauza positiboak, ahaleginak, lorpenak, … ikusteak hazteko eta erronkei aurre egiteko motibazioa sortzen digu. Horregatik, garrantzitsua da umeek horrelako mezuak entzutea. Bai haien inguruneak jaurtitako mezuak, bai haien baitatik ere. Kontua ez da menpekotasuna sortzen duten “laudorio” edo goraipamen hutsalak egitea, kontua ez da dena ederto egiten dutela esatea, baizik eta beren buruaz hausnartzen laguntzea zentzu horretan.\nHorretan lagun dezakeen “jolas” bat ALTXOR KUTXA BAT SORTZEA da. Kartoizko kutxa batean ispilu bat sartu eta estalkiarekin itxi behar da (apaindu eta “Altxor Kutxa” izena jartzen badiogu, primeran). Gure seme edo alabatxoa kutxa irekitzera gonbidatuko dugu, estalkia kentzen duenean barruan altxor ezkutu bat topatuko duela esanez. Gero, bera altxor bihurtzen duten zer gauza dituen/egiten dituen pentsatzen lagundu behar diogu. Horretaz geuk ere ideia batzuk eman ditzakegu. Eta gaia ateratzen bada, posible da aldatu gura lituzkeen gauzei buruz ere berba egitea … Esaten badigu, adibidez, hobeto dantzatzea gustatuko litzaiokeela, hobeto dantzatu zuen aldi hartaz galdetuz lagunduko diogu: zer gertatu zen, zelan lortu zuen hura egitea, zerk lagundu zion, bere ustez zer izango litzatekeen hobeto dantzatzea, zer izan ote zen desberdina hartara iristeko, … Beste batzuetarako kontuan izaten eta aukerak ikusten lagunduko dio horrek.\nBatzuetan, gure seme edo alabak eten barik hasten dira berbetan, eta ez dugu entzuteko ere astirik izaten. Beste batzuetan, gure itaunketei erantzutea gura izaten dugu, eta haiek horretarako gogo gutxi.\nEntzuteko PREST ETA LIBRE egon behar dugu. Adibidez, eskolan zerbait jazo bada kezkatzen edo arduratzen dituena, hau egin genezake:\n–Elkarrizketa hasten eta mantentzen lagundu, beraien emozioak bideratzea erraztuz. Horretarako, interesgarria da “zernahitarako” esaldi batzuk erabiltzea: “Bai zera! Zer diozu! Hara! Ene, ba! Zer gehiago? Eta zer jazo zen hasieran? Eta zer gertatu zen gero? Eta haserretu egin zinela diozu? Eta barrez lehertu beharrean hasi zinela diozu?”Egoerak epaitu edo gure, “helduon”, irtenbideak eman barik lehen une honetan.\n–Bigarren momentu batean (15 minutu edo 4 ordu geroago izan daiteke, lasaiago daudenean edo berba egiteko eta entzuteko prestago daudenean), kezkatzen dituen edo gogoa pizten dien horri buruz hausnartzen lagundu diezaiekegu, haien emozioak baliozkotzen saiatuz, beren gaitasunez jabetzea erraztuz edo, beharrezkoa bada, beste aukera edo irtenbideren bat bilatuz. “Aizu, gaur goizean kontatu didazunaz, zer estualdia pasako zenuen, ezta?Hala ere, ondo erantzun zenion irakasleari. Zelan lortu zenuen?Zer egin dezakezu hurrengoan lasaiago egoteko?”\nErrutina txiki bat:ENTZUTE-ALDIAK. Ez dago beti gure esku erabakitzea seme-alabek noiz izango duten berba egiteko gogoa. “Gogoa nabaritzen” zaien aldi horiek aprobetxa ditzakegu, eta orduan entzuten jarri arreta guztia, beste gauza batzuk utzita. Halaber, txikerragoak direnetik, entzuteko une bereziak sor ditzakegu etxean. Adibidez, askaldu ondoren, lotara aurretik, … mugikorrak, pantailak eta distrakzioak alboratu eta haien parean eseriko gara, samurki begiratu eta entzuteko garaian gaudela adieraziko diegu. Agian, hasieran, ez dute jakingo zer esan edo protesta egingo dute, baina 2 minutu igaro ostean, zerbait kontatuko digute eta elkarrizketa hasteko aukera izango dugu …(besterik ez bada ere asperduragatik).\nBideo honetan, Elsa Punsetek gure seme-alabei egiteko moduko itaun batzuk proposatzen ditu, eta agian aldi horietan edo beste batzuetan erabili ahal izango ditugu. Hori bai, galdetu aurretik, hobe da berba egiten has daitezen uztea…\nBaloratzen eta maitatzen zaituen familia batekoa zarela eta berton elkar zaintzeko balioak daudela sentitzeak segurtasun emozionala ematen du. Horregatik, garrantzitsua da gure seme-alabei sentiaraztea familiako kide direla horrela.\nKIDE IZATE hori sinbolizatzeko eskulan bat familiaren “armarri edo logoa” sortzea da. Bertan, familia gisa ezaugarrituko gaituen esaldi edo elementu komunen bat jarri ahal izango dugu, edo pertsona bakoitzak “bere baratzeko berakatzak” ere proposa ditzake bere marrazkien bidez. Mihise batean egin dezakegu eta etxeko tokiren batean eseki, familiako argazki-album baten azala apaindu edo ehunerako errotuladoreekin margotu, adibidez, oihalezko poltsa batean. Eta interesgarria izan daiteke noizean behin berregitea edo berriz apaintzea.\nGarrantzitsua da haurrek emozio atseginen (poza, jakin-mina, segurtasuna, lasaitasuna, …) funts edo fondo bat eduki ahal izatea eta iristen zaizkien emozio desatseginak bideratu ahal izatea (batzuetan horiek sentitzea ere beharrezkoa da-eta). Edozelan ere, emozioak modu egokigarrian kudeatzeko malgutasun emozionala izatea da kontua. Horretarako, onena da gu geu ikus gaitzatela emozioen erregulazio onaren eredu gisa. Horrela, gai izango gara, adibidez, emozio baten etorrera onartzeko, ulertzeko, egokigarria den edo ez ikusteko, intentsitate oso handira iristen ez uzteko eta une eta leku horretarako egokigarriagoa den beste emozio batera igaro ahal izateko.\nLasaitasunaren emozioa trebatzeko formula bat gorputz-adierazpenaren bidez izan daiteke. Arnasketa, gihar-luzaketa, zenbait bistaratze, mugimendu, masaje eta LASAITASUNAREN TXOKOAREKIN.Txoko hori etxeko leku bat izan daiteke, alfonbra batez, kuxin batzuez, manta batzuez, jostailuzko kanpin-denda batez … osatua.Bertan, “lasaitasunaren poteak” egon daitezke, erlaxazio-labirintoak, ipuinak, panpinak, modelatzeko materiala, musika-kutxa bat, …edo une jakin batean lasaitasuna lortzen lagun dezaketen beste gauza batzuk. Adibidez, umeekin arnasa sakon zelan hartu entseatzeko eta espazio horretan jartzeko tresna bat egin dezakegu. Hori sortzeko, lastotxo bat, plastikozko botila baten goiko zatia eta paperezko edo ping-pong-eko pilota bat erabiliko ditugu. Lehenik eta behin, sudurretik arnasa hartzen irakasten da, eta, gero, arnasa botatzen ahoko airea inbutuan sartutako lastotik igaroz, eta horrek aurrez inbutuan sartutako pilota altxaraziko du.\nOhiturak eta arauak gure seme-alabei segurtasuna emateko dira. Ez dira hezkuntzaren azken helburua, segurtasuna emateko bitarteko bat baizik. Horren ildotik, osasuna, osotasuna edo bizikidetza babesteko “bai ala bai” bete beharreko arau batzuk ezarri beharko ditugu. Eta beste arau edo ohitura batzuk (edo aurrekoen bigarren momentu bat) ere egongo dira, non umeek zela edo hala parte hartu ahal izango duten horiek zehazten edo martxan jartzen. Eta beste kasu batzuetan, neska-mutilek beren ekimen eta erabakiak hartu beharko dituzte, ondorioak beren gain hartu eta egiten dituzten akatsetatik ikasi.\nAlde horretatik, jolas bat AUKEREN ERRULETA sortzea da. Adibidez, jostailuak batzeko ohitura hartzeko, gure seme edo alabari eska diezaiokegu hori egiteko lau modu edo aukera pentsa ditzala. Ondoren, kartoizko plater edo zirkulu batean lau sail banatuko ditugu. Sail bakoitzean aukeretako bat idatzi edo marraztuko dugu. Hankadun txintxeta jarriko dugu itxita zirkuluaren erdian, inguruan klip bat duela. Horrela, jostailuak jasotzea egokitzen zaionean, erruletari bira eman diezaioke, zein forma egokitzen zaion ikusteko. Adibidez: abesti batekin, dantza batekin, panpinei agur esanez, koloreka sailkatuz,…\n7-BARKAMEN-BIHOTZAK ETA ESKER ONEKO POTEAK\nEsker ona eta barkamena pertsonei seguru sentitzen laguntzen dieten funtsezko bi oinarri dira. Daukaguna edo jasotzen duguna eskertzea eta egin dugun irainen batengatik barkamena eskatzea … hori elkarrekin praktikatu behar dugu guraso eta seme-alaben artean. Gurasook ere eskerrak eman eta barkamena eska diezaiekegu gure seme-alabei.\nHori lantzeko ikur batzuk barkamen-bihotzak eta esker oneko poteak izan daitezke. Barkamena eskatzeko bihotzak sor ditzakegu, adibidez, plastilinaz, marrazki batean edo bihotz formako bizkotxo bat eginez … Kristalezko edo plastikozko pote bat ere apaindu dezakegu, eta familiako pertsonei, etxetik kanpoko beste batzuei, bizitzari, … eskerrak emanez mezuak sartu barruan. Aste oso batekoak elkartu eta gero igandean irakurri edo ikus daitezke.\nHoriek dira gure seme-alabenganako maitasuna sinbolizatzeko jolasen adibide batzuk. Edozelan ere, maitasuna eta segurtasuna emateak egunerokoaren parte izan behar du eten barik. Kontua ez da noizean behin gauza “deigarriagoak” egitea bakarrik, funts barik. Gure eguneroko funts edo fondoan afektua, baldintza bako onarpena, kide izatearen sentimendua, esker ona, barkamena, entzutea, elkar zaintzea, malgutasun emozionala, … adierazteko eta autoestimua eta autonomia sustatzeko aukera egon behar du.\nGogoratu behar dugu guraso gisa dugun egitekoa babesa eta autonomia, esplorazioa, parte-hartzea, … uztartzea dela. Gure mendetasunetik atera behar dute, pixkanaka beren independentzia sortzeko, jakinda horretarako ingurune segurua beharko dutela (eta beti izango direla eta izango garela apur bat mendekoak).\nAmaitzeko, René Trossero-ren testu hau gogora ekartzera gonbidatzen zaituztegu:\n“Benetan lagundu gura badidazu:\nEz ibili nire ordez, utzidazu nire bidetik ibiltzen;\nEz berba egin nire ordez, utzi niri berba egiten eta entzun iezadazu;\nEz negar egin nire ordez, utzi niri negar egiten eta lagun nazazu;\nEz erabaki nire ordez, utzi niri aukeratzen eta errespetatu nire erabakiak;\nEz salto egin uretara nire ordez, utzidazu igeri egiten ikasten;\nEz iezadazu zure esperientzia inposatu, utzidazu nirea egiten;\nEz ezazu nire ordez asmatu, utzidazu erratuz ikasten:\nZeren gehiago hazten bainaiz nik erratuta zuk asmatuta baino.”\nBegoña Ruiz, psikologoa\nGai horrekin harreman duen BBK Family artikuluak:\nGai horrekin harreman duen BBK Family bideoak:\nKategoriak BBK Family, hazkuntza Etiketak Begoña Ruiz, maitasuna, psikologoa Bidalketen zehar nabigatu


Irekia Eusko Jaurlaritza - Gobierno Vasco :: EHAA xedapena 201900659\nAldizkariaren data: 2019-02-07 Aldizkari honetan argitaratua: 2018027\nAGINDUA, 2018ko abenduaren 13koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira Fundación Massabielle fundazioaren estatutuetan egindako aldaketak, Euskal Autonomia Erkidegoko Fundazioei buruzko ekainaren 2ko 9/2016 Legera egokitzeko eginak.\nXedapenaren data: 2018-12-13\nHurrenkenaren zenbakia: 201900659\nLehenengoa.– Donostiako Fundación Massabielle fundazioaren estatutuetan egindako aldaketak Euskal Autonomia Erkidegoko Fundazioen Erregistroan inskribatzeko eskaria jaso zen Gobernantza Publiko eta Autogobernu Sailean; Fundazioaren patronatuak erabaki zuen aldaketa horiek egitea, 2018ko maiatzaren 15ean, Euskal Autonomia Erkidegoko Fundazioei buruzko ekainaren 2ko 9/2016 Legera egokitzeko. Espedientean jasotako agiriak erantsi zitzaizkion eskabide-orriari. Espedientean jasotako agiriak erantsi zitzaizkion eskabide-orriari.\nBigarrena.– Fundazioen Erregistroak fundazioari eskatu zion zuzen zitzala bidalitako dokumentazioan atzemandako akatsak, eta Gobernantza Publiko eta Autogobernu Sailean jaso zen eskatutako dokumentazio hori.\nLehenengoa.– Euskal Autonomia Erkidegoko Fundazioen Erregistroan inskribatzea Donostiako Fundación Massabielle fundazioaren estatutuetan egindako aldaketak, Euskal Autonomia Erkidegoko Fundazioei buruzko ekainaren 2ko 9/2016 Legera egokitzeko eginak, agindu honen datarekin; aldaketa horiek bat datoz 2018ko irailaren 7an Martín Gabarain Astorqui notarioaren aurrean egiletsitako eskritura publikoko zehaztapenekin (protokolo-zenbakia: 1.197); geroago, eskritura publiko hori zuzendu egin zen, aipatutako notarioak 2018ko urriaren 17an egindako eginbidearen bitartez.\nAGINDUA, 2018ko abenduaren 11koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira «Nazaret Fundazioa» izeneko fundazioaren estatutuetan egindako aldaketak, Euskal…\nAGINDUA, 2018ko azaroaren 9koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira Fundación Tekniker fundazioaren estatutuetan egindako aldaketak, Euskal Autonomia…


Mendi Arte: 2014\nSan Benito Ikastolaren 50.Urteurrena. Lazkao.Gipuzkoa.\nEskulturaren Egilea: Antxon Mendizabal Sanz "Mendi"\nGereziondo egurrean.180x60x40 zm.\nEgilea: MENDI ordua: 17:00 iruzkinik ez:\n"Mendi". Antxon Mendizabal. Bideo Dokumentala.\nEgilea: MENDI ordua: 07:49 iruzkinik ez:\nEtiketak: Bideo, Dokumentala\nLazkao."Mendi"Antxon Mendizabal Sanzek eskulturaren aurkezpena.\nSan Benito ikastolaren 50.urteaurrena Areiako omenaldia.00:39 minututik aurrera.\nEgilea: MENDI ordua: 01:27 iruzkinik ez:\nEtiketak: Hitzaldia.00:39 munututik aurrera., Mendik bere eskultura aurkezten.\nEgilea: MENDI ordua: 03:37 iruzkinik ez:\nEskultura-oparia eskaini dio Antton Mendizabal artisau eta eskultoreak Orioko Herri Ikastolari, Kilometroak 2014 ERRIA TXIKOTA! jaia aitzakiatzat hartuta.\nMaiatzaren 11n egindako Orioko Artisau Azokako hogeita bigarren edizioan eman dio eskultura-oparia Mendizabal berak Gemma Etxabe Orioko Herri Ikastolako Lehendakariari.\nERRIA TXIKOTA! astea hasi bezperan Mendizabalek egindako opariak izango du segidarik; izan ere, aste kulturaleko lehen ekimena Mendizabalek gidatuko du. DBH1eko ikasleek egur taila ikastaroaizango dute Antton Mendizabalen eskutik.\nMENDIK EGINDAKO ESKULTURA ORIOKO IKASTOARENTZAKO.\nEgilea: MENDI ordua: 08:03 iruzkinik ez:\nEtiketak: Kilometroak Eskultura.Egilea: Mendi.\nErrenteriako.35.Euskal Herriko Eskulagintza Azoka.(2013).\nEgilea: MENDI ordua: 09:34 iruzkinik ez:\nLazkao."Mendi"Antxon Mendizabal Sanzek eskulturare...


Societat doctor Alonso: Hammamturgia — dantzan.eus\nHemen zaude: Hasiera › Agenda › Societat doctor Alonso: Hammamturgia\nSocietat doctor Alonso: Hammamturgia\nSocietat Doctor Alonso antzerki-konpainiak, Tomás Aragayk (antzerki-zuzendaria eta dramaturgoa) eta Sofía Asenciok (dantzaria eta koreografoa) zuzentzen duten konpainia eszenikoak, Hammamturgia aurkezten du. Hammamturgiaren azken proiektu eszenikoa da, eta dramaturgiaren beste alderdi bat.\nEgindako ikerketetan, konpainiak "kode irekia" nozioarekin lan egin du beti. "Praktikaren bidez kontzeptualki mugatzen diren barne-jarraibide edo -arau batzuekin egiten dugu lan, eta publikoari muga-espazio gisa aurre egiten dion garapenarekin: harrera irekia eta iluna izango da aldi berean, publikoa ziurgabetasun-egoeran egongo da, lanaren ulermena nolabait kode horren bidez enkriptatuta agertzen baita", diote Societat Doctor Alonsok.\nldo horretatik, proiektuan ikerketa-parametro batzuk finkatzen dira, berriz ere barne-kode bat sortzeko. "Kode hori hammamturgiaren eta giroaren ideiei buruzkoa da, eta nahikoa aldagai izan behar ditu, jendeak irakurtzeko modukoak eta bere irudimenari lekua uzten diotenak".


Last minute: Espainiako Gobernuaren bekek izandako jaitsiera.\nMaiatzaren 31rako protestara deitu dute Ikasle Abertzaleek\nGasteizen LOMCE ez ezartzeko konpromisoa adierazi dute\nAulki mugikorreko Gipuzkoako Txapelketa izango da bihar Bidasoa ibaian\nAulki mugikorreko distantzia luzeko Gipuzkoako Txapelketa izango da bihar Bidasoa ibaian. Hondarribia Arraun Elkarteak antolatuko du, Gipuzkoako Ligako laugarren jardunaldiarekin batera.14:15ean abiatuko dira jaitsierak, Behobiako zubitik gazteenak eta Punttatik helduenak. Helmuga, Bidasoa pasealekuan egongo da oraingoan, ikusleek jarrai ahal izan dezaten.\nZortziko seniorreko proba nagusian, lehia estua ...\nAsteburu borobila izan dute Leka Eneako mutilek\nBitik bi partida irabazi dituzte irundarrek\nIRUN LEKA ENEA 4-1 HISPALIS SEVILLA\nIRUN LEKA ENEA 4-0 CLINICA COLINA BURGOS\nIRUN LEKA ENEA 0-4 UCAM CARTAGENA\nJardunaldi bikoitza izan zuen joan den asteburuan Gizonen Superdibisioko Leka Eneak. Emaitza bikainak izan zituen gainera, bi neurketa jokatu ...\nLehenengo eta bigarren dira Irungo Gaztiak eta La Bacaladera\nCORAZONISTAS 23-32 LA BACALADERA HONDARRIBIA\nORDIZIA 24-28 IRUNGO GAZTIAK\nEtenaldiaren aurreko maila mantendu dute Behe Bidasoako eskubaloi taldeek. Igoera lortzeko lehian dira La Bacaladera Hondarribia eta Irungo Gaztiak, bakoitza bere mailan. Berdeak indartsu itzuli dira lehiaketara. 23-32 irabazi zuten larunbatean Gasteizen, Corazonistas taldearen kontra. Ondorioz, Euskal Ligako bigarren postura ...\nJoerak trukatu dituzte Hondarribiak eta Real Union Bk\nREAL UNION B 1-0 TOURING\nVASCONIA 1-0 HONDARRIBIA\nGorabeherak eman dira berriro Ohorezko Erregionaleko sailkapenean. Real Union Bk gora egin du eta zazpigarren postuan kokatu da, Aloña Mendirekin 24 puntura berdinduta. Oñatiko taldea izango da hain zuzen ere, irundarren hurrengo aurkaria. Hondarribia hamargarren posturaino jaitsi da, baina partida bat ...


Albisteak – Euskal Eskola Publikoaren Aldeko Plataforma\nOionen bizi den eskola-segregazioari buruzko eztabaida «modu erreal eta eraginkor batean ematen ez den bitartean», udalbatzarra egiten den bakoitzean elkarretaratzeak egingo ditu udaletxearen aurrean Oiongo Eskola Publikoaren Aldeko Plataformak, STEILAS eta CCOO sindikatuekin batera. LAB sindikatuak «neurri zehatzak» mahaigaineratu ditu.\nAzken urteotan egon diren Gobernuek eta Hezkuntza Sailek «zerbitzu publikoen pribatizazioan eta murrizketetan oinarritutako hezkuntza-politikak» eraman dituztela salatu dute. «Hezkuntza sistema dual desorekatua (publiko eta pribatu-itundua) egonkortu» eta, ondorioz, EAEko auzo eta herri askotako hezkuntza-politiketan «eskola segregazioa ohiko joera» bihurtu dela salatu dute.\nHorren adibidetzat jarri dute Oion, orain dela urte batzuk «hezkuntza sare publikoaren eta itunpekoaren artean gertatzen ari den desoreka ikaragarria» azpimarratuz.\nAzaldu dutenez, sare publikoa jasotzen ari da gehienbat «zailtasun handienak dituen populazioa», batez ere jatorri atzerritarra duten ikasleak.\nHorren ondorioz, bertako maila ertain eta altuko familia askoren inguruko erkidegoko ikastetxeetara edota herriko ikastetxe pribatu-itundura «ihes egitea» eragin du, «ikastetxe publikoaren eskola-segregazioa» agerian utziz, Eskola Publikoaren Aldeko Plataformaren eta sindikatuen arabera.\nEskola-segregazioaren aurkako elkarretaratzeak\nUztailean martxan jarri zen Oiongo Eskola Publikoaren Aldeko Plataforma. Orduan, Ramiro de Maeztu ikastetxe publikoko 110 familiak herrian «eskolatze desoreka handia» zegoela salatu eta segregazioaren kontrako dinamika berria piztu zuten. Horrekin batera, «zonaldean dagoen irakaslegoaren egonkortasun faltagatik» egoera are larriagoa dela ohartarazi zuten.\nDuela hiru hilabete, Oiongo Udalari eta Arabako Errioxako Kuadrillari idatzi bat helarazi zioten Ramiro de Maeztu ikastetxeko familiek, haien atxikimendua eskatuz. Era berean, arazoari aurre egiteko instituzioen arteko mahai bat osatzea galdegin zuten, «egoeraren azterketa sakona egiteko» eta egutegi bat prestatzeko «neurri zehatzekin».\nOiongo Udaleko plenoak eztabaida atzeratzea erabaki du, plataformaren esanetan, «alderdi politiko guztien oniritziarekin». Honen aurrean, eskakizun argi bat plazaratu dute: «Heldu diezaieten aurreko gai horiei eta ez daitezela aparkaturik utzi».\nBide horretan, lehenengo elkarretaratzea urriaren 9an, asteazkenean, Oiongo Plaza Nagusian, hots, udaletxe aurrean, izango da arratsaldeko 19:30ean. Eta datozen hilabeteetan mobilizazio gehiago egongo direla iragarri dute.\n«Gabezia eta arazo larriak ditugu hezkuntza sisteman»\nOiongo hezkuntza komunitateak «segregazioa gainditu eta herria euskalduntzeko adierazi duen gogoa eta kemena» txalotu zuen LAB sindikatuak, ohar batean. Oiongo arazo zehatzaz gain, hezkuntza sisteman «gabezia eta arazo larriak ditugula» azpimarratu zuen sindikatu abertzaleak. Eta hori «iraultzeko konpromiso argiak» eskatu zizkien inplikatutako erakundeei.\nBestalde, LABen arabera, arazoa konpondu nahi bada, «euskararen murgiltze ereduaren aldeko aldarrikapena funtsezkoa da, batik bat, “A” eta “B” ereduen iraupenak Errioxan eskola segregazioan duen eragina kontuan hartuta».\nHortaz, segregazioaren inguruko «lan-mahaia» sortzea proposatu du sindikatuak, «loteslea eta auditorien bitartez emaitzen berri izango dituena».\nNeurri zehatzak mahai gainean jarri ditu LABek, besteak beste:\nMatrikulatzeko eragozpenak desagerrarazteko joera izatea: «Familia guztiek diru publikoaz finantziaturiko eskola guztietara sartzeko aukera berdina» izatea, hain zuzen ere.\nMatrikulazioaren kudeaketa sistemaren orekari laguntza: «Atzerriko, behar berezietako eta profil sozioekonomiko baxuko ikasleen gutxieneko eta gehieneko indize bat» aplikatzea.\nRatio gutxiago irakasle bakoitzeko: «Ikastetxe bakoitzean dagoen aniztasunaren arabera baliabide espezifikoak» ematea eta «irakasleak egonkortzeko tresnak» bilatzea.


Aturriren hegotik | Gizartea | Berria\nLapurdi, Nafarroa Beherea eta Zuberoa alderik alde zeharkatu dituzte milaka euskalakarik 30 orduko tartean\nKorrika 17k bart bete du ibilbidearen erdia, Gipuzkoara sartu eta ordu gutxira\nEuskalakariak Korrikako lekukoaren atzetik lasterka, atzo eguerdian, Donibane Garazin. GAIZKA IROZ\n2011ko apirilak 13 - Donibane Garazi\nGipuzkoara iritsi da 17. Korrika. Bart igaro du Bidasoa ibaia, Hendaiatik (Lapurdi) Irunera (Gipuzkoa), Santiago zubitik. Goizaldean, gainera, Trebiñu eta Donostia arteko ibilbidearen erdia ere bete du. Errenterian (Gipuzkoa) ospatu dute, xanpain eta guzti. Aurretik, baina, hiru herrialdetan ibili da, ia 30 orduko lasterraldi etengabean: Lapurdin, Nafarroa Beherean eta Zuberoan.\nMezua daraman lekukoa atzoko egunsentiarekin iritsi zen Maulera, zirimiria lagun. Herrigunera sartu aurretxoan, Zuberoako ikastoletako ordezkariek egin zuten lasterka. Hunkigarria izan zen bertakoentzat Margarita Etxart andereñoa lekukoa hartuta ikustea, egun ikasle direnek inguratzen zutela. Duela hogeita hamar urte Mauleko ikastola sortu baitzuen.\nXiberuko Botzeko kazetarien eskutik heldu zen Korrika erdigunera, eta, segidan, Zuberoako presoen senideei pasatu zieten lekukoa; besteak beste, Aurore Martinen amak eraman zuen. Pastoralean parte hartuko dutenek, bertso eskolak eta Zuberoako LAB sindikatuak ere beste horrenbeste egin zuten.\nPoliki-poliki ibili ziren lasterkariak atzoko lehen orduetan, eta Nafarroa Beherera behar baino hogei minutu beranduago iritsi zen Korrika. Donaixti izan zen herrialde horretan Korrikari ongietorria egiten aurreneko herria. Aldarrikapentsu ibili ziren Oztibarre bailarako euskalakariak. Didier 10 urte. Presoak etxera zioen pankarta handi batek lagundu zuen lekukoa hainbat kilometrotan. Askatasunak erositako kilometroan, gainera, «bakerik ez amnistiarik gabe», «presoak ere Korrikan» eta pareko aldarrikapenak entzun ziren.\nEskualde horretan eraman zuten lekukoa Batasuneko Mahai Nazionaleko kide Jean-Claude Agerrek eta Abertzaleen Batasuneko kide Andde Sainte-Mariek. Asisko Urmeneta marrazkilariak ere Korrikan parte hartu zuen, buruan txapela zuela. «Nork irakurtzen du Mantxut?», galdetu zuten megafonotik. Denek jaso zuten besoa, badaezpada, eskualdeko aldizkariko langileen kilometroa baitzen hura. Ainhize-Monjolosen Euskal Herriko Laborantza Ganberako presidente Mixel Berhokoirigoinek eraman zuen lekukoa, «Laborantza Ganbera ere, euskararen alde» dagoela oihukatuz.\nDonibane Garazira euskalakari olde handiak lagunduta iritsi zen Korrika. Eta, Kalaka ostatuaren parean, lekukoa eskuz aldatu zen unean, are gehiago batu zitzaizkion. Hala, 400 lagun baino gehiago ibili ziren hiriburuaren euskalduntasuna aldarrikatzen. Besteak beste, Aurore Martin bera ibili zen lasterka; edo, zuzenago esanda, aurpegian haren kareta zeraman gizonezko bat.\nBaigorri eskualdetik bazkalostean igaro zen, 20 edo 30 lagun inguruko taldetxoa atzetik zeramala. Lapurdira iritsi, eta Itsasu eta Kanbo inguruan jende dezente ibili zen lasterka. Uztaritzen eguzkiak egin zien harrera, astelehenetik lainopean eta tarteka euriak bustita ibili ostean. Suhiltzaileek, hautetsiek, kirol taldeetako ordezkariek eta enparauek eraman zuten lekukoa. Eskola umeak ere ez ziren gutxi izan, Ipar Euskal Herrian oporrak dituztela aprobetxatuta. Irudi ederra sortu zen Senpereko oihaneko lasaitasunaren erdi-erditik igaro zenean Korrika.\nBide erdia gau ilunean\nAtzo egun argiz Zuberoatik Lapurdira egin bezala, astearte goizaldean egin zuen alderantzizko bidea. Lapurdiko hiri nagusian ehunka euskalakari izan zituen lagun 17. Korrikak; handik aurrera, ordea, apaldu egin zen lasterkarien kopurua. Ez, ordea, giroa. Talde txikiak izan arren, pauso sendoz ibili ziren kilometroetan aurrera.\nBaiona utzi berritan, Frantxua Maitia (PS) Akitaniako Kontseilu Nagusiko lehendakariordeak izan zuen horretarako aukera, EEP Euskararen Erakunde Publikoari zegokion tartean. Euskal Herriko Garapen Kontseiluak zuen erosia hurrengo kilometroa, eta Jean-Baptiste Etxeto lehendakariak ordezkatu zuen. Jean-Baptiste Coyos euskaltzainak ere parte hartu zuen Korrikan, Mugerretik pasatu zenean.


Xabiroi 49 by XABIROI Komikia - Issuu\nAlbisteen txokoa testua: Igor Leturia SEGI, SEGI... ...eta ez dadila inoiz gelditu euskarazko komikien bolada hau! Iazko urtean aspaldiko euskarazko komiki-kopuru handiena argitaratu zen, diferentzia handiz gainera, eta momentuz aurtengo lehen seihilekoan iazkoan baino komiki gehiago atera dira! Zaila izango da aurten iazko kopuruak gainditzea, baina euskarazko komiki faltagatik behintzat aspertzeko betarik ez dugu izango:\nISALINE, SUKALDARITZAKO SORGINKERIA, MAXE L’HERMENIER ETA YLLYA Eta hona Harriet-ek atera duen beste bat, Maxe L’Hermenierren gidoia eta Yllyaren marrazkiekin. Isaline neska gazte bat da, beste edozein bezalakoa litzatekeena... sorgina ez balitz! Atsegin\nMAITASUNA ZAILEGIA DA, ANDRES GUERRERO\nAipatutako euskarazko komikien loraldiaren “errudun” nagusietakoa, zalantzarik gabe, Harriet argitaletxea da. Iaz 8 komiki atera zituen, eta aurten ere bide beretik doa. Inoiz ez hau da momentuz atera duenetako bat, Bruno Duhamelena. Iaz Harrietek Itzulera kaleratu zion egile horri, eta oraingo lan hau orduko hura bezain ederra da. Normandiako Troumesnil herriko alkateak Madeleine atso itsua bere itsaslabar gaineko etxetik atera eta zaharren egoitza batera eraman nahi du, luizi batek etxea bera barruan duela bota baino lehen. Baina Madeleinek ez du joan nahi, han baititu bere senarraren oroitzapen guztiak, eta burugogorra da oso...\nL.S.B., Ana komikiak neska lesbiana baten eguneroko kontuak kontatzen ditu, normaltasunez, baikor eta umorez. Teresa Castrok sortu zuen pertsonaia, eta lehenengo istorioak hedabide ezberdinetan atera ondoren, 2013tik aurrera Gehitu elkartearen (Euskal Herriko gay, lesbiana, bisexual eta transexualen elkartearen) aldizkarian argitaratu dira. Orain, crowdfunding bidez autoeditatuta, istorio haiek liburu batean batu ditu, euskara eta gaztelaniazko edizio bakarrean.\nSantillana-Zubia argitaletxeak atera du euskaraz, Joseba Santxok itzulita, 2016an Andres Guerrerok egindako komiki hau. 14 urtetik gorako gaztetxoei zuzenduta dago, eta hainbat maitasun istorio kontatzen dira bertan.\nINOIZ EZ, BRUNO DUHAMEL\nL.S.B., ANA, TERESA CASTRO\nEta onena bukaerarako gorde dugu! Zalantzarik gabe, Migel Marmolen hamaika eta bat jaiotzak urteko komikirik aipagarrienetako bat da, eta ez diogu Dani Fano bere egilea aldizkari honen koordinatzailea eta gure jefea delako. Urte luzeetako lan gogorraren ondoren, eta iaz Eusko Jaurlaritzaren komikiak ateratzeko marrazkilarientzako lau diruduen mutila festa batean harritzeko, amonaren pastel magikoaren errezeta hartzen du. Zer atera daiteke gaizki?\nPUERTO RICON ERE EGITEN DU EURIA, IAN NOSE Ahabi Comics argitaletxea Ian Nose AEBn bizi den euskal herritarrak sortu zuen bere komikiak ateratzeko, hainbat hizkuntzatan, tartean euskaraz. Aurrez ere eman dizuegu azken urte parean atera dituen komikien berri. Puerto Ricon ere egiten du euria honetan bere lehengo bizileku izandako Puerto Ricon kokatutako istorio labur bat dakarkigu.\nEUSKLABO ALAIAK, KATALANEZ! ASISKOREN KOMIKIA KATALANEZ ATERA DU POL·LEN ARGITALETXEAK Eusklabo alaiak Xabiroiko kolaboratzaile Asisko Urmenetak iaz argitaratutako komikia da, euskaldunon menpekotasun inkontzientea salatu eta emantzipazio mental eta nazional baterako bidea erakusten zuena, umorez eta jakinduria handiz. Orain katalanez atera du Pol·len argitaletxeak, Els eusclaus feliços izenburuarekin. Anaia katalanek jada komikiak ematen dituen lezio historiko eta politikoen beharrik ez badute ere, liburuaren alde jolasti eta umorezkoaz guk bezainbeste gozatzeko aukera izango dute, ziur.\nUDAZKENEKO AZOKA GETXOKO KOMIKI AZOKA, DURANGOKO AZOKA... BAINA PARRAPEAN EZ\nGLUP: ITSASO URDINAREN AZPITIK, DANIEL PIQUERAS FISK Madrilgo Narval argitaletxea azken aldian Daniel Piqueras Fisken komiki mutuak euskarazko edizioan ere argitaratzen ari da. Lehenago Homo eta Ío bezala, oraingoan Glup: itsaso urdinaren azpitik atera du. Itsasoa eta bertan bizi diren izakiak maite dituen neskatxa baten abenturak kontatzen ditu bere estilo samur eta politean.\nbeste askotan hiltzen saiatu, eta beti alferrik. Bere bizitzako pasarte horiek kontatzen dira bereziki komikian. Fano El Salvadorren izan zen liburuaren inguruan dokumentatzeko, lekuko eta senideekin hitz egiteko... Eta El Salvadorreko Museo de la Imagen y la Palabrak ere argitaratuko du han.\nlaguntzetako bat irabazi ondoren, argia ikusi du azkenean komiki mardul eta eder honek, Astiberriren eskutik. Migel Marmol El Salvadorreko Alderdi Komunistako sortzaile eta buruzagietako bat zen, 1932ko indigenen altxamenduan parte hartu zuena. Hilezkorraren mitoa zeukan bere gainean; izan ere, fusilatu zuten eta\nUrteko azken hiru hilabeteek komiki azoka eta jardunaldi bana izan dituzte azken urteotan, eta aurten ere hala izango da... salbuespen batekin. Urrian Bilboko Mahatserrian egiten diren Parrapean Komiki Egunak, euskarak eta euskal komikiek presentzia handiena zuten topaketak, ez dira aurten egingo... Pena. Ea hurrengo urtean bueltatzen diren. Getxoko Komiki-Azokari dagokionez, aurten urriaren 19tik 21era izango da, eta Durangoko Azoka abenduaren 5etik 9ra. Han izango dira aipatu ditugun argitaletxeak eta euskarazko komikiak... eta Xabiroi ere bai, jakina!\n06 ABANGOARDIAKO BIDAIA IRAGANERA Iñigo Astiz eta Mikel Antero\n12 ZOOLA3KA Asisko, Manu Ortega, Exprai\n13 BENITA ETA EURIA Unai Iturriaga eta Sanvi\n20 KOMIKITAUN elkarrizketa Unai Iturriaga eta Sanvi\n24 KOLOSALA IZANGO DA Eider Rodriguez eta Xabier Sagasta\n30 LEHEN EGUNA Mamen Moreu\nhurrengo zenbakia 2018ko abenduan! EDITATZAILEA: EUSKAL HERRIKO IKASTOLAK Errotazar bidea, 126 - 20018 Donostia Tel.: 943 445 108 - info@xabiroi.ikastola.eus\nLAGUNTZAILEAK AZALAREN IRUDIA: Eider\nKOORDINATZAILEA: Dani Fano. EUSKARA ZUZENTZAILEAK: Mikel Barrios, EGILEAK: Mikel Antero, Iñigo Astiz,\nJoseba Beramendi, Dani Fano, Patxi Huarte, Aritz Irigoien, Unai Iturriaga, Igor Leturia, Mamen Moreu, Manu Ortega, Eider Rodriguez, Xabier Sagasta, Olatz Salaberria, Alex San Vicente, Asisko Urmeneta.\nMiel A. Elustondo. INPRIMATZAILEA: GERTU inprimategia. Oñati. Tel.: 943 783 309 ISSN: 2530-2485 / LEGE GORDAILUA: SS-1552-2016\nITURRIAGA eta SANVI\n“HAINBATETAN EGON GARA PERTSONAIA HILTZEKO ZORIAN, BAINA BETI EGIN DUGU ATZERA”\nTestua eta argazkia: IÑIGO ASTIZ\naur Besoetakoa itzuli da. Litxarrerien merkatu klandestinoan porrot egin ostean, behetik hasita egin behar izan du gorainoko bidea jolas-parkeetako mafiako buru izandakoak, eta boterea berreskuratu ahal izateko menpekotasuna sortzen duen materiala saltzen hasi da: bideo jolasak. Aldizkari honen orrietan aurkeztu zuten pertsonaia lehengoz Unai Iturriaga gidoigileak eta Alex Sanvi marrazkilariak 2007an, eta Haur Besoetakoa. Litxarrerien jauna albuma kaleratu zuten 2014an aldizkarian argitaratutako hainbat kontakizunekin. Bigarren albuma osatu dute orain: Haur Besoetakoa. Paristik datorren artista. Oraingoan ere konstante bat dira helduen munduaren parodiak eta pop kulturari eta gaurkotasunari egindako erreferentziak. Besteak beste, agertzen dira helduen mundutik haurren mundura joandako heldu errefuxiatuak, agertzen dira litxarrerietarako diru laguntza publikoak galdu dituzten suminduak, eta egiten zaio aipamena hauteskunde kanpainen paternalismo orokortuari ere. Eta, istorioak aurrera egin ahala, kostata, baina, azkenerako, Haur Besoetakoak ikasiko du bere lezioa: ez dago heldu onik.\nKomikian, askatasun bila dabiltzalako egiten dute ihes helduek haurren mundura; askatasun bila itzuli zarete zuek ere Haur Besoetakoaren unibertsora? ITURRIAGA: Ispilu joko bat egiten dugu helduen munduarekin eta mundu errealarekin, eta parodiarako aukera ematen du horrek. Eta hori egin ahal izateko talaia konkretu bat eskaintzen digu unibertso honek, eta talaia horretatik begiratzen diogu momentuan gertatzen ari denari. Haurren munduak ematen digu aukera gure munduari kritika egiteko. Lizentzia batzuk hartu ditzakegu horri esker, baina ez nuke esango lan askea denik, edo ez behintzat bertso bat izan daitekeena baino lan askeagoa; bertsotan metrika eta doinua errespetatu behar diren bezala, hemen ere badaudelako errespetatu beharreko arau batzuk. SANVI: Badira urte batzuk pertsonaia lantzen hasi ginela, eta oraingoa bigarren albuma izanik, tresna gehiago izan ditugu eskura. Horrek aukera eman digu gauza gehiago\nIturriaga: “Haurren munduak gure munduari kritika egiteko aukera ematen digu”\nSanvi: “Sorkuntza bikote gisa, beti saiatzen gara hurrengo proiektuarekin maila bat gora egiten”\nislatzeko eta ñabardura gehiagorekin aritzeko; hazi egin gara lehen albumetik hona. Sorkuntza bikote gisa, beti saiatzen gara hurrengo proiektuarekin maila bat gora egiten.\nnobelarekin, eta hortik dator Lo-li-ta pertsonaia, eta... Hori guztia hor dago, eta nik disfrutatu egiten dut halakoekin. Erreferentzia horiek aberastu egiten dute irakurketa, eta gure mundutik hartutakoak dira, edo behintzat nire mundutik. Ez dira Marvelen unibertsotik hartutako erreferentziak.\nDisfrutatu duzue boteretsu jaiotako zuen pertsonaia hondoa jota irudikatzen? ITURRIAGA: 2007an Haur Besoetakoa sortu genuenean, nik beste asmo bat neukan. Zuzenki mafiaren munduarekin parodikoa zen zerbait sortzea zen ideia, baina gero, nahi izaten ditudanez sartu gaur egungo munduari buruzko erreferentziak, oso estu gelditzen zitzaidan unibertso parodiko hori, genero beltzaren arauengatik. Lehen ere libratu ginen horretatik, baina oraingoan are gehiago: jadanik ez da The Godfather filmaren parodioa bat, orain\nIturriaga: “Jadanik ez da The Godfather filmaren parodia bat, orain Haur Besoetakoa da” Haur Besoetakoa da, badu bere ibilbidea, eta konturatu naiz nahi dudana egin dezakedala berarekin. Horregatik nik neuk orain askoz gehiago disfrutatu dut. Askoz libreago sentitu naiz, eta orain uste dut ia-ia nahi duguna egin dezakegula pertsonaiarekin. SANVI: Nik neuk asko disfrutatu dut Haur Besoetakoa lur jota marrazten, baina asko gustatu zait zer nolako harropuzkeriarekin itzultzen den gero berriz ere bere munduko jauntxo izatera. Bisualki oso barregarria iruditzen zait, adibidez, nolako oparotasunez atontzen duen bere jauregi puzgarria. Jolas-parkez jolas-parke hedatzen den iraultza bat irudikatu duzue kontakizunetariko batean. Beldur pixka bat ematen du ideiak. ITURRIAGA: Istorioa sortu zen garaiko gertakariei egiten die erreferentzia horrek, baina istorioa ulertu daiteke orain ere, eta baita hemendik urte batzuetara ere. Haur Besoetakoa inozo hutsa da, azken batean, eta iraultza hori ere egiten du beste batzuek esaten diotelako. Ezin da mafioso boteretsua izan, jadanik dirurik ez duelako, eta, beraz, iraultzaile paperean sartzen da, baina ez daki zer den iraultza. Haurren eta helduen arteko harremana zein den ere erakusten du istorio horrek: nola ikusten ditugun, eta zer gertatuko litzatekeen indar harreman hori iraultzeko aukera edukiko balute. Lo-li-ta eta Haur Besoetakoa tirabira etengabean dabiltza oraindik ere. Haien artekoa zer da maitasuna, gorrotoa, ala maitasun gorrotoa? SANVI: Dualitate moduko bat dago beti haien artean, eta hori da haien arteko harremanaren alderik interesgarriena: batek amore ematen duenean, besteak ez, eta horrela aritzen dira beti. ITURRIAGA: Haur Besoetakoa da, bihotza esatea gehiegi izango da, baina haur bat da, eta bestea haur arrazional bat da, edo heldu txiki moduko bat. Edonola ere, Lo-li-ta haur arrazional bat izanik ere, haur bat da, azken batean. Orain arte bien arteko harremanean beti irabazten zuen Lo-li-tak, eta oraingoan batzuetan Haur Besoetakoak irabazten du. Tira, irabazi-edo.\nHAUR BESOETAKOA PARISTIK DATORREN ARTISTA Unai Iturriaga eta Sanvi Arg. Ikastolen Elkartea 48 orri I 14€ Bi pertsonaia nagusiez gainera, bigarren mailako beste pertsonaiek leku gehiago dute. SANVI: Lehen albumaren azalean bi pertsonaia nagusiak baino ez ziren agertzen. Baina denborarekin garatzen joan dira horiek ere, eta horregatik erabaki dugu azalera eramatea. Bidezkoa zen. Esango nuke bi irakurle izaten dituzuela buruan. Pop kulturari eta gaurkotasun gaiei buruz egiten dituzuen erreferentziak ulertzen dituen irakurlea da bata, eta keinu horiek ulertu gabe ere kontakizunean murgiltzen dena da bestea. SANVI: Keinu horiek sartzerakoan, irakurketa ez oztopatzea izan da beti gure helburua. Erreferentziak ulertzen dituenarentzako sorpresa une bat eskaintzea izaten da asmoa, baina ez dugu nahi horrek irakurketa eteterik. Erreferentzia ulertzen duenak ulertuko du, eta ulertzen ez duenak berdin-berdin jarraitu dezake. Asterixen albumak ere erreferentziaz beteta daude, eta irakurle jakin batzuei soilik heltzen zaizkie jolas horiek; gainontzeko guztiek kontakizunarekin jarraitzen dute. Aberastu egiten dute irakurketa halakoek. Joxean Toulouse-Lautrec margolaria, Molt Usain korrikalaria, Sophia Qippula eta Montxo Tarantinueta zinemagileak... ITURRIAGA: Komikiaren jatorritik bertatik dago erreferentzia jolas hori. Haur Besoetakoa pertsonaia The Godfather pelikulari egindako keinutik dator, eta lotuta dago Jon Miranderen\nAlbuma bukatzean, airean gelditzen da galdera: jarraituko du? SANVI: Galdera hori duela urtebete egin bazenit... Entregekin estu nebilen eta estresatuta, baina denbora pasa da, bareago nabil, eta jadanik hasi naiz pertsonaia faltan botatzen. Une honetan erraz ateratzen zaizkit irudiak. Istorioz istorio kaleratu dugu komikia orain arte XABIROI-n, eta bueltatu behar nuen aldiro, nekeza egiten zitzaidan aldiro pertsonaiak marraztera ohitzea. Hainbestetan marraztu ondoren, ordea, naturalago ateratzen zaizkit orain, eta behin puntu horretara heltzean, gehiago disfrutatzen duzu. ITURRIAGA: Niri kontrakoa gertatzen zait. Zenbat eta kontakizun gehiago sortu Haur Besoetakoari, orduan eta agortuago sentitzen naiz. XABIROI-rako aritzea beti da presioa, eta ongi egin nahi izaten dudanez, beti amaitzen dut agortuta. Baina denbora batera berriz hartzen dut egindakoa, eta gustura irakurtzen dut. Nik nahi dut pertsonaiak iraun dezala. Baina horregatik utzi dugu albumaren bukaera utzi dugun bezala. Jarraituz gero, lan egin beharko dugu pertsonaia orain arte baino askatasun handiagoz lantzeko. Nik uste dut merezi duela. Hainbatetan egon gara pertsonaia hiltzeko zorian, baina beti egin dugu atzera.\nSanvi: “Pop kulturari eta aktualitateari egiten zaizkien erreferentziek aberastu egiten dute irakurketa” Bete dezake gure mundutxoari beste ikuspegi batetik begiratzeko papera. Atsedena behar du berak ere, baina nik uste dut baietz, itzuliko dela. SANVI: Hirugarren albuma egitea ederki egongo litzateke, gero eta erronka handiagoak hartzen ditugulako. Luze erantzun duzue, baina, badaezpada, berriz egingo dizuet galdera. Jarraituko du? Bai ala ez? ITURRIAGA: Bai. SANVI: Bai.•\nGIDOIA: Eider Rodriguez / IRUDIAK: Xabier Sagasta


Prekarietatearen aurka aliantzak eraikitzeko deia luzatu dugu Durangon, Ekimen Ibiltariaren ekitaldi nagusian | LAB SINDIKATUA\nEkintza Sindikala Prekarietatearen aurka aliantzak eraikitzeko deia luzatu dugu Durangon, Ekimen Ibiltariaren ekitaldi nagusian\nPrekarietatearen aurka aliantzak eraikitzeko deia luzatu dugu Durangon, Ekimen Ibiltariaren ekitaldi nagusian\n"Lan duina, bizi duina" aldarriak Euskal Herriko hainbat txoko zeharkatu ditu urriaz geroztik, Iruñean abiatu genuen dinamikaren eskutik. Durangora iritsi da gaur, azken geltokira, baina borrokak aurrera jarraituko du, langile kolektibo guztiei babesa eskaintzeko konpromisoa berretsi baitugu, euren eskubideen defentsan. Hala adierazi du LABeko idazkari nagusi ondoko Igor Arroyok, Ekimen Ibiltariaren ekitaldi nagusian: "Lan duina eta bizi duina, horixe da gure bandera. Lan duina eta bizi duina, denontzat. Gizonentzat eta bereziki emakumeentzat. Edozein dela ere norberaren kolorea edo jatorria. Edozein dela norberaren gaitasun funtzionalak edo orientazio sexuala".\nKalejira batekin ekin diogu egunari, Ernai erakundearekin batera. Hain zuzen ere, gazteentzat izan ditu hitzak Arroyok, Landako Gunean egindako ekitaldian: "Prekarietatearen kontra, ekin diezaiogun elkarrekin. Aliantzak eraiki ditzagun. Eta guretzat aliantza garrantzitsua da LAB eta Ernairen artean garatu beharrekoa. LAB eta Ernai elkarrekin, borroka honetan aitzindari izan gaitezke".\nEkimen Ibiltariarekin oso oinarrizko aldarrikapena zabaldu dugu eskualdez eskualde, bi hilabetetan zehar: pertsona orok, langile orok badu lan eta bizi duina izateko eskubidea, eta sindikatuok eskubide hori defendatzeko tresna izan behar dugu. "Sindikatuok ahalegin berezia egin behar dugu langile sektore guztiengana iristeko. Etxeko langileak eta ustezko autonomoak. Langabeak eta pentsiodunak. ETT bidezko langileak eta bekadunak. Badakigu hauetako askok sindikalismoa urruti sentitu izan dutela, orain arte. Guk zor historiko hori kitatu nahi dugu. Esan diegu, esan dizuegu: zuena da sindikatua. Har ezazue zuen eskuetan. Erabili ezazue, zanpatzen zaituen patroiari aurre egiteko. Erabili ezazue, beste aldera begiratzen\nduten instituzioei neurriak har ditzaten exijitzeko", adierazi du Arroyok.\nNor bere aldetik ahula garela onartu du, baina elkarrekin boteretsuak garela nabarmendu du: Langileon botereaz, botere sindikalaz, prekarietatearen kontrako gerra abiatzera goaz".\nAtera dugu gazteontzako lan eskubideen gida, salatu dugu lanbide heziketako praktiketan ematen den babesgabetasuna, prekarietatearen Argazki Nazionala egin eta argitaratzera goaz, eskualdez eskualde ekimenak antolatzera goaz… hainbat egitasmo ditugu esku artean, egungo errealitatea iraultzeko erronkarekin. "Kapitalismoan gutxiengo enpresarialaren etekinek dute lehentasuna. Horrela da munduko herrialde gehienetan. Horrela da Espainiako Estatuan ere. Gaurko egunez, argi eta garbi salatu behar dugu Espainiako Konstituzioaren itxurakeria. Lanerako eskubideaz mintzo da, baina lan esplotazioa ahalbidetzen du. Etxebizitzarako eskubidea aipatzen du, baina etxegabetzeak ahalbidetzen ditu. Hau ez da gure Konstituzioa, arrotza delako, Konstituzio inposatua delako eta langileon zanpaketa ahalbidetzen duen Konstituzioa delako", azpimarratu du LABeko idazkari nagusi ondokoak.\nArroyoren hitzetan, "guk sistema ekonomiko eta politikoari buelta eman nahi diogu. Erdigunean, enpresarien etekinen ordez, bizi eta lan duinerako eskubidea kokatu nahi dugu. Bizi eta lan duina bermatuko duen Euskal Errepublika eraiki nahi dugu. Eta horretara goaz", erantsi du.\nHala, Landako Guneko ekitaldian, prekarietatearen harresia eraitsi dugu modu sinbolikoan, langile kolektibo guztiak ikusgarri egiteko eta borrokarako deia zabaltzeko.


Epaitegiko lantalde psikosoziala - Justizia Administrazioa Euskadin\nHemen zaude: Justizia > Epaitegiko lantalde psikosoziala > Ohiko galderak\nZer eskaintzen du ELPk?\nProzedura judizialean zehar laguntza nola eman?\nAdingabeen zigor-arloko jurisdikzioan\nEpaitegiko Lantalde Psikosozialarekin harremanetan jarri\nEpaitegiko Lantalde Psikosozialari buruzko ohiko galderak\nZein da adingabeen lantalde teknikoen egitekoa?\nNork eskatzen ditu Epaitegiko lantalde Psikosozialak eginiko txostenak?\nZer egin behar da lantalde horietakoren bateko kide izateko?\nNora jo dezaket Epaitegiko lantalde psikosozialarekin harremanetan jartzeko?\nEpaitegiko Lantalde Psikosoziala psikologo, hezitzaile eta gizarte-langileez osaturiko talde teknikoak euren arloei dagozkien gaietan adingabeen epaileei eta Ministerio Fiskalari laguntza teknikoa emateaz arduratzen dira, horretarako txostenak egiten dituzte eta proposamenak bidaltzen dizkiete.\nHorrezaz gain, laguntza profesionala ematen diete adigabeei atxilotzen dituztenetik eta bitartekaritza lanak egiten dituzte adingabeen eta biktimen edo kaltetuen artean.\nOro har, epaileek edo fiskalek eskatu ohi dituzte mota horretako txosten profesionalak, batez ere, zigor-arloan edo familia-gaietan dihardutenek. Hala, Kode Zibileko 92. artikuluaren azken atalak honakoa dio: "Epaileak, ofizioz edo interesdunek hala eskaturik, adituen irizpena eska dezake."\nEpaitegiko Lantalde Psikosoziala Justizia Administrazioaren aholkularitza organoa da eta epaile eta fiskalen aginduetara dago. Lanaren esparruan Eusko Jaurlaritzako Lan eta Justizia Sailaren menpe dago eta bertan lan egiteko oposaketak egin behar dira.\nEpaitegiko Lantalde Psikosozialaren bulegoak EAEko hiru lurralde historikoetako hiriburuetan, Getxon eta Barakaldon daude.


Ainhoa Intxaurrandieta: "Ez dut baloratuko zein sistema erabili, baina %70etik gora birziklatu behar da" - Debagoiena - Goiena.eus\nAinhoa Intxaurrandieta: "Ez dut baloratuko zein sistema erabili, baina %70etik gora birziklatu behar da"\nIrati Goitia 2013-12-03 12:14\nAinhoa Intxaurrandieta, Gipuzkoako Hondakinen Kontsortzioko presidenteak hitzaldia eman zuen atzo Oñatin. Errauskailuaren aroari agur esan eta hondakinen kudeaketa antolatzeko norabide berriaren inguruan jardun zuen. Aurreratu zuen urtarril edo otsailean bigarren hitzaldi sorta bat egingo dutela egin beharko diren azpiegitura berrien inguruan. Otsailean egingo da baita SWAPS-ak direla-eta epaiketa. Atzoko saioaren hasieran, 'Bukatu da jolasa' ikus-entzunezkoa bota zuten.\nHerritarrak zorionduz hasi zuen hitzaldia Ainhoa Intxaurrandietak atzo iluntzean Oñatiko Santa Ana antzokian. "Mankomunitate guztietara heltzen saiatu gara eta Mankomunitate honetan urrats garrantzitsuak Oñatik eman ditu. Herri potentea da. Horregatik iruditu zaigu Oñatira etorri behar izan dugula azalpenak ematera".\nIntxaurrandietak errauskailuaren ondorio ekonomiko eta ekologikoaz jardun zuen, baita osasunean dituen ondorioez ere. "Gure osasunarekin ezin du inork jolastu. Errauskailua oso arriskutsua zen osasunarentzat (mikro-partikulak, partikula toxikoak...). Gainera, konomikoki gipuzkoar guztiontzako izugarrizko galerak ekarriko lituzke eta ingurumena oso kaltetuta irtengo litzateke. Beraz, behar-beharrezkoa zen urrats hau ematea". Intxaurrandietak adierazi zuen herritarrei zuzenean azaldu nahi zizkietela errauskailua ez egitearen arrazoiak. Hala, zabal jardun zen errauskailuaren ondorioez eta Europako legediaz, besteak beste.\n"Pilak jarri behar ditugu"\nZero zabor lortzeko helburuarekin, urratsak ematen jarraitzeko beharraz ere hitz egin zuen: "Pilak jarri behar ditugu. Ondo egiten jarraitu behar dugu. Oñatin ondo dakizue zer den hori, baina beste herrietan ere pausoak eman behar dira. Zero Zabor helburua lortzeko urratsak ematen jarraitu behar dugu".\nHain zuzen, hitzaldiaren amaierako solasaldian herritar batek helburu hori lortzeko hainbat herritan jarri diren bilketa sistema mistoez galdetu zion. Intxaurrandietak esan zuen ez zela balorazioetan sartuko, GHKren egitekoa ez delako bilketa, tratamendua baizik. Gaineratu zuen, baina, %70etik gorako birziklatze tasa lortzen duen edozein bilketa sistema egokia dela, baina emaitza hori lortu behar dela. Hau da, ehuneko horretatik beherako emaitzek ez dutela balio.\nBehin errauskailua ez egitearen hitzarmena sinatuta, hurrengo urratsa kontratu finantzarioak etetea dela adierazi zigun: "Kontratu finantzarioei irtenbidea eman behar zaie, birmoldatu edo eten egin beharko dira. Horretaz gain, epaiketa dugu otsailean, SWAPS-ak direla-eta".\nBestalde, aurreratu zuen urtarril edo otsail inguruan berriro etorriko direla Oñatira beste hitzaldi baterako. Orduan emango dute organikoa tratatzeko beharrezkoak izango diren, eta egin beharko diren, azpiegituren berri.


Albisteak - Butterfly balbula probatzeko eta instalatzeko arazoak konpontzeko metodoak\nTximeleta balbularen proba eta doikuntza:\n1. Tximeleta balbula fabrikatik irten aurretik zorrozki araztu den osagai eskuzkoa, pneumatikoa, hidraulikoa eta elektrikoa da. Zigilatzeko errendimendua berriro egiaztatzean, erabiltzaileak sarrera eta irteeraren bi aldeak modu uniformean konpondu beharko lituzke, tximeleta balbula itxi eta sarrerako aldean presioa egin beharko luke. Behatu irteeraren aldetik ihesik dagoen. Kanalizazioaren erresistentzia probaren aurretik, disko plaka ireki behar da zigilatze bikoteari kalteak ekiditeko.\n2. Fabrikatik irten aurretik Diyue-k ikuskapen eta esperimentu zorrotzak egin baditu ere, garraiatzean torlojuen posizioak automatikoki aldatzen dituzten produktuak ere badaude, berregokitzeak, pneumatikoak, hidraulikoak eta abar behar dituztenak. Mesedez, ikusi gailu eragilearen gailuaren funtzionamendu-argibideak. .\n3. Kontrol mekanismoaren irekitze eta itxiera kolpeak doitu egin dira tximeleta eragile elektrikoak fabrikatik ateratzen direnean. Energia piztean okerreko norabidea saihesteko, erabiltzaileak lehenengo aldiz eskua pizten du erdi irekitako posiziora lehen aldiz piztu ondoren, eta, ondoren, etengailu elektrikoa sakatzen du. plaka adierazlea balbularen itxiera norabidearekin bat dator.\n2. Tximeleta balbulen ohiko akatsak eta ezabatzeko metodoak:\n1. Tximeleta-balbula instalatu aurretik, baieztatu tximeleta-balbularen errendimendua eta fluxu ertaineko norabidearen gezia mugimendu baldintzekin bat datozen ala ez, eta Guilong balbularen barruko barrunbea sartu eta garbitu behar den. Ez da onartzen estanko eraztunari eta tximeleta plakari material arrotzak lotzea. Ez da onartzen tximeleta plaka ixtea zigilatzeko eraztuna kaltetzeko.\n2. Tximeleta balbularako brida berezia erabiltzea gomendatzen da, hau da, HGJ54-91 motako entxufea soldatzeko altzairuzko brida disko plaka instalatzeko.\n3. Hoditerian tximeleta balbula instalatzeko kokapen onena instalazio bertikala da, baina ez goitik beherako instalazioa.\n4. Tximeleta-balbularen emaria egokitu behar da erabiltzean, eta har-engranaje-kutxa batek kontrolatzen du.\n5. Ireki eta ixteko denbora ugari duen diskoaren balbularako, ireki harren engranaje kaxaren estalkia bi hilabete inguru barru gurina normala den ala ez egiaztatzeko. Mantendu gurin kopuru egokia.\n6. Egiaztatu lotura-zati bakoitzaren estankotasuna, eta horrek ez du paketatzearen erle izaera ziurtatzen, balbularen zurtoinaren biraketa malgua ere bermatzen du.\n7. Metal itxitako tximeleta balbulako produktuak ez dira egokiak hodiaren amaieran instalatzeko. Kanalizazioaren amaieran instalatu behar bada, irteerako brida bat jarri behar da zigilu-eraztuna gehiegi presionatzea eta gehiegi kokatzea saihesteko.\n8. Balbula zurtoinaren instalazioa eta erabileraren erantzuna Aldian-aldian egiaztatu balbularen erabilera efektua eta kendu aurkitutako akatsak berehala.\n3. Hutsegite posibleak garaiz ezabatzeko metodoak taula honetan zehazten dira: Akatsak ezabatzeko metodoaren kausa posibleak Zigilatzeko gainazaleko ihesak 1. Tximeleta plakak eta zigilatzeko gainazalak hondakinak dituzte.\n2. Tximeleta plaka eta zigilatze gainazala ixteko posizioa ez da zuzena\n3. Irteerako aldea 1. irudiko eskakizunen arabera desorekatuta dauden edo ez dauden torloju torlojuekin hornituta dago. Presio probaren norabidea ez da 1. irudiko eskakizunen arabera.\n1. Ezpurutasunak ezabatu eta balbularen barruko barrunbea garbitu\n2. Doitu harra-engranajearen edo eragingailu elektrikoaren doitzeko torlojua balbularen itxiera posizio egokia lortzeko. 3. Egiaztatu muntatzeko brida planoa eta torlojua estutzen duen herrialdea. Berdin estutu beharko lirateke.\n4. Sakatu puntaren zigiluaren norabidean\n5. Balbularen bi muturretan ihesak:\n1. Bi aldeetako zigilatze-junturek huts egiten dute\n2. Hodien brida estu edo konprimitu gabea\n3. Zigilatzeko eraztunaren goiko eta beheko zigilatze baliogabeak dira. 1. Jarri zigilatze-junta. 2. Estutu bridako torlojuak (indar uniformea). 3. Kendu balbularen presio eraztuna eta ordeztu zigilatze eraztuna. Huts egindako juntura


Bibliotekako mailegu zerbitzua erabili ahal izateko, beharrezkoa da bazkide txartela edukitzea. Horretarako, bete eskaera orria eta ekarri bibliotekara.\nOiartzungo liburutegiaren katalogoa Euskadiko Liburutegien Sistema Nazionaleko Kataloan sartuta dago. Kontsultak egiteko, hemen klik egin.\nBazkide txartelarekin 3 liburu eta 3 ikus-entzunezko har ditzakezu gure udal liburutegian; 5 liburu eta 5 material berezi (ikus-entzunezkoak, CDak eta abar) sareko gainerako udal liburutegietan.\nDokumenturen bat galtzen baduzu, horren berdina erosi beharko duzu hilabeteko epean liburutegira bueltatzeko. Horrela egin ezean, ezin izango duzu bazkide txartela erabili.\nLiburuak itzultzeko epea 15 egunekoa da.\nMaterial bereziak (ikus-entzunezkoak, Cd-Rom etab) itzultzeko epea 7 egunekoa da.\nLiburuen epea beste 15 egun luzatu daiteke baldin eta beste irakurleren batek eskatu ez badu. Horretarako bi aukera dituzu: Bibliotekara etorri liburua eta txartelarekin, edo interneten bidez jarraian azaltzen den moduan.\nMAILEGU EPEA LUZATU EDO LIBURU BAT ERRESERBATZEKO\nLuzapena, epea bukatu aurreko azken bost egunetan egin behar da.\nLiburutegiko maileguak berritzeko ere, katalogo bateratua erabiltzen da. Hona hemen maileguak berritzeko pausoak:\nIdatzi erabiltzailea eta pasahitza orriaren goiko aldean. Bi aukera daude:\nErabiltzailea: irakurle zenbakia.\nPasahitza: Irakurle zenbakiaren lehenengo lau zifrak edo jaiotze data. Ekainaren 17an jaio bazinen, pasahitza “1706” izango litzateke\nSakatu Nire Liburutegia.\nAukeratu alea eta sakatu BERRITU mailegatuta daukazun liburuaren epea luzatzeko. (Oharra: Luzapena, epea bukatu aurreko azken bost egunetan egin behar da, ez epea amaitu ondoren, ezta epea bukatzen den egunean bertan ere.\nAukeratu alea eta sakatu ERRESERBATU beste irakurle batek mailegatutako liburu baten erreserba egiteko. Bueltatzen dutenean abisatuko dizugu.\nNafarroako Liburutegien Sarea


Syrizaren bi aukerak: kapitalistekin negoziatu edo sozialismoaren alde borrokatu\nNoiz sortua: Osteguna, 26 Martxoa 2015 07:57\nUrtarrilaren 25eko hauteskundeetako emaitzak garaipen eztabaidaezina izan ziren Greziako langile klasearentzat eta zapalduentzat. Syrizak emaitza historikoa lortu zuen, Europan azken hirurogeita hamar urtetan gertatu ez dena sozialdemokraziaren ezkerrera dagoen alderdi batentzat: botoen %36,34a lortu zuen (2.246.064 bozka) eta 149 eserleku, gehiengo absolututik 2ra bakarrik geratuz. 590.000 boto gehiago lortu zituen 2012ko ekaineko hauteskundeekin alderatuz. Syrizaren garaipenak aldaketa bat markatzen du Europako eszenatoki politiko guztian. Murrizketen eta austeritatearen aurkako mobilizazioa bultzatuko du eta klase arteko borrokaren aro berri bati irekiko dio bidea.\nGehiago irakurri: Syrizaren bi aukerak: kapitalistekin negoziatu edo sozialismoaren alde borrokatu\nEskozia eta Euskal Herria: Autodeterminazio eskubidea bai, sozialismoa ere bai\nNoiz sortua: Astelehena, 27 Urria 2014 09:21\nBurgesia ingelesa eta europarra larri ibili dira Eskoziar Estatua sortzeko arriskuarekin. Urduritasun hau kanpainako azken astean agerian geratu zen, burtsaren eta libra esterlinaren kotizazioaren erorketekin, baina, batik bat, Alderdi Kontserbadoreko, Liberaleko eta Laboristako arduradun politikoen eta Londresko botere ekonomikoaren eraso beldurgarriarekin. Xantaian oinarritutako kanpaina izan zen: enpresen deslokalizazioa, kapitalen ihesa, Eskoziar Estatua nazioarteko erakunde guztietatik kanporatzea eta gizarte eskoziarraren pobretze orokorra erabili zituzten. Beste aldetik, Eskoziako kaleetako eta sare sozialetako irakinaldi politikoa indartsua zen, Eskozia estatu bihurtzearen aldeko botoaren joera goranzkoa zela ikusita. Azkenean, irailaren 18ko erreferendumean, %85eko parte hartze historikoarekin, Erresuma Batuari elkartuta jarraitzearen aldekoek irabazi zuten 2.001.926 botorekin, banatzearen alde emandako 1.617.989 botoak garaituz (%55,3 ezezkoak, %44,7 baiezkoak).\nGehiago irakurri: Eskozia eta Euskal Herria: Autodeterminazio eskubidea bai, sozialismoa ere bai\nSozialismoaren aldeko borroka da bide bakarra!\nNoiz sortua: Azteazkena, 06 Abuztua 2014 20:21\nHamarkadetan zehar agindu duen erregimen politikoa hautsi egin da. Parlamentuak eta justizia botere ekonomiko handiengandik beregainak diren erakundeak direnaren moduko ideiak, lehen barneraturik egon arren, orain iruzur handi gisa ikusten dira. Eta garrantzitsuena: geroz eta langile eta gazte gehiagok ikusten dituzte gobernuak, eskuinekoak nahiz sozialdemokratak, bankarien eta, orokorrean, kapitalisten interesen alde egiten duten exekutiboen komite huts gisa. Eta kapitalista hauek, inork aukeratu ez dituen eta esku gogorrez gure bizitzak baldintzatzen dituen pribilegiatuen kasta osatzen dute.\nGehiago irakurri: Sozialismoaren aldeko borroka da bide bakarra!\nKrisi ekonomikotik ateratzen ari gara?\nNoiz sortua: Asteartea, 08 Apirila 2014 18:31\nBost urte igaro dira subprime hipotekek eztanda egin zutenetik eta finantza sistema estatubatuarra eta europarra hondoratu zirenetik. Ordutik hona, sistema kapitalistak ezegonkortasun jarrai eta orokorra jasan du. Egoera honekin aldera daitekeen aurrekari historiko bat aurkitzekotan 1929ko crackaren eraginetara eta 30eko hamarkadako gorakada iraultzailera edo 70eko hamarkadako langile klasearen mugimendu handietara joan beharko genuke. Testuinguru honetan, beharrezkoa egiten da aztertzea ea ekonomia internazionalak susperraldi azkar bat biziko duen (propaganda burgesaren zaparradak dioen bezala) edo, aitzitik, geldialdia eta atzeraldia denbora gehiagoan luzatuko diren.\nGehiago irakurri: Krisi ekonomikotik ateratzen ari gara?\nKatalunia: CiUren benetako asmoak eta askapen nazionala eta sozialismoaren aldeko borroka uztartzearen beharra\nNoiz sortua: Larunbata, 15 Otsaila 2014 14:24\nKataluniako gatazka nazionala egoera politikoaren erdigunean dago eta espainiar estatuan hain gogor kolpatzen ari den mundu mailako krisi ekonomikoaren ondorio zuzena da. Inflexio politikoko garaiak izan ziren 30. eta 70. hamarkadetan gertatu zen bezala, klase arteko borrokaren gorakadarekin batera, gatazka nazionalaren auziak azaleratu egin dira espainiar estatuan.\nGehiago irakurri: Katalunia: CiUren benetako asmoak eta askapen nazionala eta sozialismoaren aldeko borroka...\nOrrialdea 3-(e)tik 3-(e)ra